Honako sarrera hau Blog-eko azkena da eta IKT-en taldeka eta banaka egindako bideari amaiera emateko prozesu honetan bizitakoari buruz hausnarketa finala egingo dut.\nHiru hilabete atzera joan eta ez nuke pentsatuko denbora gutxi honetan zehar puntu honetara ailegatuko nintzenik . "Hausnartuz"-eko lehenengo sarrerara joan, bertan idatzitakoa irakurri eta izugarrizko bidea ikusten dut. Hasieran, lehenengo hiru edo lau sarreretan aipatzen den bezala, guztiz nahastuta nengoen, bakarrik Bloga erabiltzen nekien eta ez nekien ikasgai honen prozesua nolakoa izango zen eta horrek urduritasun handia eragiten zitzaidan. Baina klaseak pasa ahala zalantzak argitzen joan nintzen eta saioetako sarrerai eta hezkuntzari eta IKT-ei buruzko berriak, bideoak, argazkiak, Sideshareak eta abar bertan idazteari esker, gaur egungo Hausnartuz Bloga eraikitzea lortu dut.\nTaldeka jarri eta dokumentatzailearen lanarekin hasi ginen. Hasieratik nahiko eroso sentitu nintzen lan honekin nahiko aske ikusten nuelako, nahiz eta Sitesa ezertxo ere ez ulertu...Gure mende zeuden lau taldetxoekin kontaktuan jarri eta lanarekin hasi ginen eta gure Dokugunean hainbat atal egitea erabaki genuen, gure lana egiteaz aparte Hezkuntzari bruzko berriak eskegi ahal izateko.\nSitesaren atal bakoitzari forma ematen hasi genion eta Hezkuntzari buruzko Slideshareak, bideoak, argazkiak, taldetxoen apunteak, lanak, hitz gakoak, hausnarketak , estekak eta abar ezartzen hasi ginen. Bitartean, gainera, beste dokumentatzaile taldeen hausnarketen behaketa txikitxoak egiten genituen gurenak tokatu arte.\nZazpigarren edo zortzigarren astean, gure taldetxoen lau aurkezpenak izan ziren. Honekin batera gure Sitesari amiaera emateko, haiek erabilitako euskarriak eskegi eta haien prozesuari buruzko hausnarketa bat egin genuen.\nIkagai honi amaiera emateko eta bertan egindako lan guzti hau aurkezteko, aurreneko azken asteko klase teoriko eta praktiko batean azalpen zabal bat egin genuen. Saio teorikoan, Sitesa nola funtzionatzen zuen, gure lan prozesua eta gure lau azpi taldeen lan prozesua nolakoa izan den, gure esperientzia kontatu genuen eta Sitesean antolatutako atal desberdinaz hitz egin genuen. Saio praktikoan, aldiz, gure Dokuguneko kide batek Magis izeneko bideo programatzaile bat nola funtzionatzen zuen azaldu zuen eta ondoren guk sortutako eta gure esperientziarekin lotutako Hot Potatoes ariketa bat gainerakoekin egitea proposatu genuen.\nHonekin esan dezaket bide honen amaierara heldu garela, baina nork daki, agian hurrengo batean elkar ikusiko gara!\nPublicado por irati en 10:00:00 No hay comentarios:\nEtiquetas: Amaiera, Bloga, Dokugunea, Dokumentatzailea, Hausnarketa, Hausnartuz, IKT, SITE


Gernika-Lumoko Udala - Gernika-Lumoko Udalak osatu egin du 2018ko aurrekontuetan parte hartzeko prozesua\nGernika-Lumoko Udalak osatu egin du 2018ko aurrekontuetan parte hartzeko prozesua\nIragan otsailaren 7an jarri zuen martxan Udalak 2017ko aurrekontuak egokitzeko herritarren parte hartze prozesua, duela 9 urte hasi eta auzoz auzo garatzen diren batzarren osagarritzat. Horren ildotik, herritarrek aukera izango dute web gunearen bitartez (www.gernika-lumo.net) udal aurrekontuak eratzearren ekarpenak egiteko; esan bezala, iragan otsailaren 7an, martitzenez, jarri zen martxan prozesua. Interesdunek deskargatu ahal izango dute formularioa udalaren web gunetik eta posta elektronikoz bidali (partaidetza@gernika-lumo.net) edota udaletxeko informazioa sailera eraman.\nHonela, Udalak jaso ahal izango ditu aurkeztutako ideiak, proiektuak eta proposamenak 2017ko aurrekontuetan. Prozesua burutzeko, herritarren proposamenak jasoko dira, gero Udalak aztertu ditzan teknikoki edo ekonomikoki bideragarriak diren.\nPartaidetzarako prozesu hau urtarrilaren 26ra arte egongo da indarrean. Epe horretan, bidezko joko liratekeen ekarpenak egin ahal izango dira, udal aurrekontuen zirriborroan jasotzeko. Nork egin ahal izango ditu? Gernika-Lumon erroldatutako 16 urtetik gorako edozeinek, Udalaren erakunde erregistroan inskribatutako edozein erakundek edota bestelako edozein erakundek (elkartea, fundazioa, sindikatua, enpresa elkartea, elkargo profesionala, herri erakundea), izaera juridikoa izanik udalerrian egoitza iraunkorra izan behar duena.\nUdalaren eskumeneko gaiekin loturiko proposamenak aurkeztu ahal izango dira, hurrengo jarduera esparruetakoak: Berdintasuna, Kultura, Kirola, Ekonomia Sustapena, Hezkuntza, Euskara, Gazteria, Ingurumena, Osasuna, Gizarte segurtasuna, Babes Zibila eta Gizarte Ekintza. Proposamenak teknikoki eta ekonomikoki bideragarriak direla justifikatu beharko da eta herritar guztien interes orokorra eta gizarte onura izango dute helburu interes partikularren gainetik. Ezin izango dira legez kanpokoak, iraingarriak edo baztertzaileak eta bai egon beharko dute lotuta udalaren eskumenekoak diren gaietako gastu publikoarekin. Proposamenak aurkezteko aurreikusitako epea bukatu ondoren, udaleko zerbitzu teknikoek aztertuko dute teknikoki edo ekonomikoki bideragarriak diren.\nHautatutako proiektuak jaso egingo dira 2018ko udal aurrekontuaren zirriborroan.


Game Itsasoaren Oporrak Online. Play for free\nGame Itsasoaren Oporrak\nPlay jokoa Itsasoaren Oporrak Online:\nGame Description Itsasoaren Oporrak\nSeaside Oporrak - dotorea gero eta handiagoa da fashionistas joko handi bat da. Joko honetan oporrak izango da itsasora, eta neska bat hautatu hondartza jantzi laguntzeko arabera. Jantzi aukeraketa ahalik eta seriotasun egon behar da, kolore eta zapore tokiko bateragarritasuna kontuan hartu behar duzu. Outerwear baino armairu batetik, fun hondartzan osagarrien aukera ditzakezu. . Play jokoa Itsasoaren Oporrak konektatuta.\nTekniko jokoa Itsasoaren Oporrak ezaugarri\nGame Itsasoaren Oporrak gehitu: 05.03.2013\nJokoa jokatzen: 598 aldiz\nBezalako jokoa Itsasoaren Oporrak Jokoak\nNire 2 New Room\nDeskarga jokoa Itsasoaren Oporrak\nEmbed Joko Itsasoaren Oporrak zure web orrian:\nJokoaren txertatu Itsasoaren Oporrak zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Itsasoaren Oporrak , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Itsasoaren Oporrak -rekin, baita ere, jokoa jokatu zen:


Orain, txalotu egingo zaitugu - Red Navarra de Lucha contra la Pobreza y la Exclusión Social\nInkulsioaren betaurrekoen irudiak\nOrain, txalotu egingo zaitugu\nPosted on 5 maiatza, 2020 5 maiatza, 2020\n“ORAIN, TXALOTU EGINGO ZAITUGU” Kanpainaren aurkezpena\nAurten ere, Nafarroako Gizarte Erakundeen Plataforma (PES) osatzen duten lau erakundeek, hau da, Nafarroako GGKEen Koordinakundeak (CONGDN), Ekonomia Alternatibo eta Elkartasunezkoaren Sareak (REAS Nafarroa), Pobreziaren kontrako Sareak, eta Desgaitasuna duten Pertsonak ordezkatzen dituzten Nafarroako Erakundeen Batzordeak (CERMI Navarra-Nafarroa, CERMIN), betiere Nafarroako Gurutze Gorriarekin batera, “Orain, txalotu egingo zaitugu” kanpaina aurkeztu dute astearte honetan. Errenta aitorpenari buruzko kanpaina da, eta nafar herritarrak animatu dituzte “gizarte xedeetarako” laukia aukeratzera.\nHorrela, Gizarte Erakundeen Plataforma (PES) osatzen duten 150etik gora erakundeek eta Gurutze Gorriak oroitarazi nahi dute nafar herritarren ekarpenari esker garatzen dituztela egoerarik ahulenean dagoen jendearendako programak, herritarrek errenta aitorpeneko gizarte xedeetarako laukia markatzearen ondorioz.\nAzken hilabete hauetan, gizarteak kohesioa erakutsi du beren jarduera antolatzeko, zainketa-sareen bidez elkarri laguntzeko eta erakundeen artean lankidetzan aritzeko; egunero txalotu da pertsonen zainketan ari direnen lana. Hortik heldu da “orain, txalotu egingo zaitugu”: izan ere, egungo egoeran, hau da, krisiak osasungintza, gizartea eta ekonomia jo dituen honetan, inoiz baino garrantzitsuagoa da herritarren ekarpena, pandemiak eragin ditzakeen kalteak arintzen eta murrizten saiatze aldera.\nAurten, berriz ere, laukia zuri uzten dutenen aitorpenak izanen dira bereziki Kanpainaren ardatz. Izan ere, laukia zuri uzten duten aitortzaileen % 20,06 hori izanen dira Kanpainaren jomuga. Guztira, 99.581 lagun dira (% 1,35 gehiago, aurreko urtearekin alderatuta). Ez dira batere datu onak, eta gure iritziz, horren atzean hainbat arrazoi daude.\nErrenta aitorpena lehen aldiz egin behar dutenek, askotan, aitorpena egina jasotzen dute, eta laukia zuri ageri da. Eta aukera hori herritarrek, beren ekimenez, aldatu behar dute. Hori jakinik, laukia markatzeko keinua errazte aldera, hainbat bideo egin ditugu azalpenak emateko, eta era berean, erreferentziazko kontaktuak, laukia telefono dei bakar baten bidez markatzeko.\nPertsona batzuek, gainera, ez dute laukia markatzen gehiago ordaindu behar dutelakoan edo gutxiago itzuliko zaielakoan, eta ez da horrela. Izan ere, gizarte xedeetarako laukia markatzen duzunean, erabiltzen ari zara zure zergak zertara bideratzen diren erabakitzeko duzun eskubidea.\nInork argibiderik nahi badu laukia markatzeko prozeduraz edota edozein aldaketa egiteko moduaz, dei dezala 948 505 505 o 948 505 zenbakira edo eska dezala www.renta.navarra.es / www.errenta.nafarroa.eus webgunearen bidez.\nKanpaina, halaber, gauza hauetarako baliatu nahi dugu:\nEskatu nahi dugu parekatu dadila nafar zergadunen egoera Estatuko zergadunek dutenarekin. Izan ere, Estatuan, bi laukiak (Eliza Katolikoa eta Beste Helburu Sozial batzuk) markatzen dituen zergadunak bere ekarpena bikoizten du (% 0,7+ % 0,7). Gure Komunitatean, aldiz, zatitu egiten da (% 0,35+% 0,35), nafar herritarrak desabantailan utzita\nEskatu nahi dugu sor dadila tributu-esleipen berri bat gizarte xedeetarako Sozietateen gaineko Zergan, Estatu mailan Estatuko 2019rako Aurrekontuen Lege Proiektuan jasoa dagoen bezala\nZerga politika bidezko eta birbanatzailea eskatu nahi dugu, eta berdintasunaren, ekitatearen eta justizia sozialaren aldeko zerga sistema bat ere bai.\nHONA ZENBAIT DATU:\nIazko errenta aitortzeko kanpainan, guztira 235.217 pertsonak markatu zuten gizarte xedeetarako laukia; hau da, aitortzaileen % 47,38k. Horrek 9.359.952 euroko asignazioa eragin du Nafarroako 2019ko Aurrekontu Orokorretan.\nIaz, dirutza horrekin, eta lauki horren bidez, 280 proiektu baino gehiago finantzatu ziren Nafarroan desgaitasuna duten pertsonentzat, gizartean bazterturik dagoen jendearentzat, adinekoentzat, ingurumeneko programentzat eta nazioarteko lankidetzarentzat.\nGizarte xedeetarako ekarpenak gora egin du urtez urte 2010ko aurrekontuetako 5 milioi eurotik egungo 9,3 milioi eurora. Datuak, gure iritziz, arras ona dira eta eskertzekoak dira benetan.\nGaur abiarazi dugun Kanpainaren bidez, bi gauza nabarmendu nahi ditugu: batetik, gogorarazi nahi dizugu zerga horiek zertara bideratu aukeratzeko duzun eskubidea, eta bestetik, ikusgaitasuna eman nahi diegu diru horiei esker egin daitezkeen programa eta proiektu guztiei.\nORAIN, TXALOTU EGINGO ZAITUGU; MARKATU GIZARTE XEDEAK.\n← Nafarroako Parlamentua Gizarte Erakundeen Plataformarekin…\nKrisiari aurre egiteko Plan Sozial… →\nNola EZ utzi inor atzean\nEtxebizitzarako eskubidearen alde


BENJAMINEN KZL/TEST. 2. JARDUNALDIA ETA ALEBINEN LIGAKO 4. JARDUNALDIA - [EUS] Buruntzaldea Igeriketa- Albisteak\nHome Kronikak-Crónicas BENJAMINEN KZL/TEST. 2. JARDUNALDIA ETA ALEBINEN LIGAKO 4. JARDUNALDIA\nBuruntzaldea IKT asteartea, otsailak 02, 2016 Kronikak-Crónicas,\nTXIKI ETA GAZTETXOAK BIKAIN ANDOAINEN OSPATUTAKO EUREN JARDUNALDIETAN!!\nPasa den larunbatean Andoaingo igerilekuan benjaminen KZL/ TEST. 2. jardunaldia eta Alebinen Ligako 4. jardunaldia antolatu genituen, gauzak ongi egin eta irudi ona emateko irrikaz.\n2007-2006 urte bitartekoek 50 metro libreak edo 100 metro libreak probak izan zituzten aukeran eta 6x25 bizkar estiloko errelebu mixtoak ere bai.\nGazteak izanik, oso urduri ekin zioten beroketari eta lehenengo probak igeri egin bitartean ez zituzten urduritasun horiek lasaitu. Urduritasunak ahaztuta, euren txanda iristean, maila onean igeri egin zuten, astez aste egindako lanaren fruituak jaso eta probak bikain burutuz. Errelebuetan ere, nahiz eta denek ezin izan zuten parte hartu, ederki pasa zuten talde lanaz gozatuz. Gure haurretan, orokorrean, 2007koek 50 libre banakako proban aritu ziren eta 2006koak berriz 100 librean.\n2005eko neska-mutilek eta 2004ko mutilek 50 metro bizkar eta 100 edo 200 metro libreak probak izan zituzten. Hauek ere ederki egin zuten igeri, orohar denborak hobetu eta aurreko jardunaldian egindako akatsak zuzenduz, beti aurreapausoak emanez. Errelebuko proba ez zen erraza izan adin tarte honentzat: 4x50 tximeleta estiloan aritu ziren errelbukide guztiak, eta inongo arazorik gabe burutu zuten, batzuek teknika bikaina erakutsiz. Orokorrean banakako probei dagokionez, guztiak 50 bizkar eta 200 librean aritu ziren, proba luze eta zailagoak egiteko ahalmena badutela erakutsiz.\nArratsaldeko 18tatik aurrera, alebinek (2004-2003 neskak eta 2003-2002 mutilak) ekin zioten lehiaketari, hauek ere, gogotsu eta denborak hobetzeko irrikaz ekin zioten. Arratsaldeko beteranoenak izanik teknika eta gaitasun handiagoa erakutsi zuten eta maila handiagoko igeriketa ikusi ahal izan genuen. Talde honetako igerilariek 100 metro tximeleta eta 200 metro bular probak izan zituzten igeri egiteko eta 4x100 metro bizkar estiloko errelebuak ere bai. Buruntzaldea IKT-ko igerilariak beti puntan ibili ziren, bai denborei eta bai maila teknikoari dagokionez, itxura bikaina emanez.\nOndo egindako lanaren pozaz eta gozamenaz gustura joan ziren igerilariak etxera, berandu izanagatik ez baitzuten arratsalde txarra pasa igeriketaz eta talde giroaz gozatzen.\nHorretaz gain, gure eskerrik beroenak jardunaldia aurrera ateratzen lagundu zuten guraso eta bolondres guztiei ere, euren laguntza gabe ez bailitzateke posible izango. Burunpower!!\nArgitaratzailea Buruntzaldea IKT ordua asteartea, otsailak 02, 2016


Elkartasunez, etxean egon gaiten | Eleka | KAZETA\n2020 MAR. 30 - 08:50h\nKoronabirusaren krisia hartu du hizpide Laetitia Navarron Hendaia Biltzen taldeko hautagaiak. Egoera honetan beren ahaleginak biderkatzen ari diren sektore eta langileen lana txalotzeaz gain, jendarteko jenderik zaurgarrienak hartu ditu gogoan bere artikuluan, eta baita zenbait proposamen luzatu ere.\nEgoera berri bati egiten diogu aurre egun hauetan, krisi sanitarioa ez ezik, krisi sozial eta ekonomikoa ere badena. Denon jokabidea funtsezkoa da krisi hau konpontzeko: etxean egon behar dugu. Izan ere, gutieneko esfortzu hori egin behar dugu, zinez lagundu nahi baldin baditugu ezinbesteko lana betetzen ari diren pertsonak.\nLehenik, osasungintzan lan egiten dutenak ditugu gogoan: egunero txalotzen ditugu gure leihoetatik; orain arte eta hemendik goiti ere haiekin mobilizatuko gira denon eskubideen defentsan. Egoera honetan berriz ere trufa egin dute gure eskubideei: babes materiala eta pausa denbora eskasa, oporrak galtzeko arriskua… Hori dena onartezina da.\nHendaiako Herriko Etxeko eta Euskal Hirigune Elkargoko langileak ere gogoan ditugu, denon alde eta zerbitzu publikoarentzat lanean segitzen dutenak.\nKomertsantak ere ditugu gogoan: batetik, beren saltegi eta lantokiak hetsi behar izan dituztenak, eta laguntza beharko dutenak berriz ere zutik jartzeko; eta, bestetik, irekita dauden saltegiak, bai eta bertako langileak ere, egunero beren burua arriskuan ezartzen dutenak denon hornitzea segurtatzeko.\nEta nola ez, bereziki gogoan ditugu lantokira behartzen dituzten langileak, haien lana egungo egoeran beharrezkoa eta baitezpadakoa ez bada ere. Etxean egoteak pandemia gelditzen baldin badu, ezinbestekoak ez diren sektore guztiak gelditu behar dira. Bizia eta osasuna beti dira ekonomiaren gainetik.\nKrisi hau baliagarria izan beharko litzateke biziaren ikuspegi berri bat eraikitzeko, lehentasunak finkatzeko, eta, gure usaiak aldatuz, elkartasunera itzultzeko. Zirkuitu motzak indartu behar ditugu gure ekoizleen alde, salmenta zuzena errextu behar dugu, initziatiba asko jadanik martxan dira: saltoki kooperatiboak, AMAP delakoak, salmenta zuzena ekoizleen etxeetan.\nHerriko merkatuei dagokienez irudi batzuk harritu gaituzte, jende batzuen portaera indibidualistagatik debekatuak izan dira. Bitartean supermerkatuek eta denda handiek idekiak segitzen dute. Tokiko laborariei alternatibak proposatu beharko zaizkie. Denda handietako harrera kondizioek eta langileen lan egoerak ere kezkatzen gaituzte. Aterabideak aurkitu behar ditugu gure ekoizleak babesteko, haien aktibitateak bermatzeko eta haien kalitatezko produktuak erosteko ahalmena ukateko.\nErronka handia da, tokikoa bultzatu elikatze industriaren produktibismoaren aurka. Guretzat hautua argia da, elkartasun berriak sortu behar ditugu, tokiko ekoizleak krisi huntatik bizirik ateratzeko. Trukaketa toki dedikatu bat ezartzea proposatzen dugu. Aparkaleku bat egokia litzateke bezeroei aukera emango liekeelako beren erosketak autotik jeitsi gabe jasotzeko, zirkuitu jakin bati jarraituz, osasun aginduak errespetatzeko moduan.\nDesberdintasun sozialak ere agerian uzten ditu krisi honek, ez baita gauza bera konfinatuta egotea baratzea duen 150 m2ko etxe batean edo balkoirik ere ez duen apartamentu tiki batean familia oso bat. Eta zer erran bizitokirik ez duten pertsonei buruz? Estatuak herriko etxeei konponbidea atxemateko eskaera luzatzen die, ze osasun baldintzetan hartatuak izanen dira? Zein jarraipenarekin? Soziala, medikala.\nAteratzeko beharra baldin badugu gestu sinpleak segitu behar ditugu, eta segurtasun distantzia bat mantendu behar dugu, nahiz eta anti naturala den guretzat.\nDenok laguntzen ahal dugu egoera honetatik ahal bezain laster ateratzen, sinplea da: EGON GAITEZEN ETXEAN


Tamaina: IM bakoitzak 1.000.000 itzulpen-unitate (IU) arteko edukiera du. Gainera, Wordfasten zerbitzariak –Wordfasten doako gehigarria– beste 20 milioi IUko edukiera du.\nFormatua: Testu arruntak (ANSI) nahiz Unicode (UTF-16) IMak erabil daitezke Wordfastekin. Wordfasten IMen formatua irekia eta sinplea da, eta erraz irakurtzen, mantentzen, partekatzen eta biltegiratzen da. Ia edozein testu-editorerekin ireki daitezke Wordfasten IMak. IMak kudeatzeko Microsoft Word erabil daiteke, baina Wordfastek berak ere hainbat tresna eskaintzen ditu IMak editatzeko, trinkotzeko, ebakitzeko, bateratzeko edo alderantzikatzeko.\nFormatu ireki horri esker, datuak modu sendoagoan biltzen dira, eta aldakortasun eta bateragarritasun handiagoa lortzen da. Seguruenik, OLI industriako formaturik trinkoena du Wordfastek: Wordfasten IM batek bere lehiakideenek baino hiru edo lau aldiz gutxiago okupatu ohi du. Ezaugarri hori garrantzitsua da IM asko biltegiratzen direnean.\nWordfasten IMen formatua ez da inoiz ere aldatu: Wordfasten 1., 2., 3. eta 4. bertsioek formatu bera dute. Hala, formatu hori etorkizuneko berrikuntzetara egokitzen da, eta bertsio berriek aurrekoekin bateragarriak izaten jarraitzen dute. Beste tresna gehienek formatua aldatzen dute bertsio berri bat kaleratzen duten bakoitzean, ingeniaritza eskasa eta estrategia komertzial bitxiak dituzten seinale.\nBateragarritasuna: Wordfastekin itzulpen-memorien truke-formatuan (TMX) irakurri eta idatz daiteke (inportatu eta esportatu).\nIM motorraren performantzia: Wordfasten IM motorrak segundo-erdian baino gutxiagoan bilatu ohi ditu bateragarritasun zehatzak edo lausoak. Bateragarritasunik ez badago, iturburu-segmentuarekin lotura duten proposamenak egin ditzake Wordfastek.\nIntegrazioa: Wordfasten IM motorra guztiz integratuta dago Ms-Word-en. Beraz, ez duzu beste aplikazio batzuen beharrik.\nSareratzea: Hogeitik gora erabiltzailek aldi berean parteka dezakete IM memoria bat LAN edo sare lokal batean.\nWordfastek hiru glosario erabil ditzake aldi berean.\nTamaina: glosarioen tamaina ia mugagabea da Wordfasten. Dena den, 250.000 sarreraren muga jartzea erabaki da. Bezeroek emandako glosario espezifiko gehienek, ordea, 10.000 sarrera baino askoz ere gutxiago izaten dituzte.\nFormatua: IMen formatua bezala, glosarioek ere testu arruntaren formatua dute (unicode edo bestelakoa), eta tabuladoreekin mugatuta egoten dira. Beraz, oso erraza da Wordfasteko glosario bati terminologia gehitzea, kopiatuz eta itsatsiz.\nEzaugarriak: Wordfasten glosarioek hainbat zerbitzu eskaintzen dituzte, termino edo esamolde bat bilatzetik hasi eta iturburu-segmentuan detektatutako terminoak denbora errealean markatzeraino.\nTermino lausoak ezagutzea: Wordfastek termino zehatz edo lausoak ezagut ditzake glosarioetan. Glosarioak glosario modura erabil daitezke edo, bestela, ordezkoak konfigura daitezke bilaketa zehatzagoak egiteko. Halaber, terminologia lausoa bilatzeko motorrak termino edo esamolde baten hainbat inflexio ere ezagut ditzake.\nIntegrazioa: Wordfasten glosarioak guztiz integratuta daude Ms-Word-en. Beraz, ez duzu beste aplikazio batzuen beharrik.\nSareratzea: Hogeitik gora erabiltzailek aldi berean parteka dezakete glosario bera LAN edo sare lokal batean.\nWordfasten bidez, Microsoft Wordekin bateragarria den edozein hizkuntza itzul daiteke. Hala, Wordfastekin itzul daitezke txinera, japoniera eta koreera, eskuinetik ezkerrera idazten diren hizkuntzak (arabiera, hebreera), zirilikoa, jatorri latindarra duten Europako hizkuntza guztiak, Europaren erdialdeko hizkuntzak, grekoa, zenbait hindi-mota, hainbat hizkuntza gutxitu eta abar\nWordfastek Ms-Word erabiltzen du testu-editore gisa, eta, beraz, Ms-Word-ek onartutako formatu guztiak onartzen ditu. Excel eta PowerPoint dokumentuak ere itzul daitezke Wordfastekin, dokumentuak iragazteko edo etiketatzeko aplikazioen beharrik gabe. Gainera, HTML dokumentuak onartzen ditu, doako PlusTools aplikazioa instalatuta badago edo HTML dokumentua etiketatuta badago. Halaber, Wordfast bateragarria da RWS Rainbow-en, Trados-en, Stagger-en eta abarren formatu “etiketatuekin”. Beraz, Wordfast oso modu errazean integra daiteke Tradosen oinarritutako proiektuen arkitekturan, FrameMaker, SGML, Quark Xpress, PageMaker eta antzeko formatuekin lan egiteko.\nItzulpen-prozesuan Wordfastek kalitate-kontrolerako hainbat funtzio eskaintzen ditu, itzulpena amaitu ondoren denbora gutxiago galtzeko dokumentua berrikusten. Bestela, itzulpena amaitu ondoren QC azterketa egin daiteke, eta QC txostena sor daiteke arazoak identifikatzen laguntzeko. QC azterketaren bidez, zer arazo tipografiko izan diren, termino itzulezinak zenbateraino errespetatu diren eta terminologia-irizpideak bete diren aztertzen da.\nWordfastek askoz ere funtzio gehiago ditu; zaila da guztiak hemen azaltzea. Adibidez, kanpoko hiztegiekin eta itzulpen automatikoko aplikazioekin erabil daiteke, testuinguruaren araberako bilaketak egin daitezke IMan, bat-etortzeak (prozesatu gabeko dokumentuen corpusetako terminoak edo esamoldeak) bila daitezke, eta beste ehunka funtzio ere baditu berariazko proiektuen arabera pertsonaliza daitezkeenak. Gainera, itzulpen-proiektu handiak egiten direnean, Ms-Word-en makroak gehitzeko aukera ematen du eta, horrekin, ezin konta ahala aukera sortzen ditu.\nWordfast sistema eragile gehienekin erabil daiteke (Windows 95...Window XP, Mac OS7...Mac OSX, Linux+Ms-Office).\nMicrosoft Word 97 edo ondorengo bertsio batekin bateragarria den edozein sistemarekin funtzionatzen du. Zentzu hertsian, Ms-Worden funtzio gehigarri bat da Wordfast, eta ez du beste baliabiderik erabiltzen (ez DLLrik, ez exekuzio-denborarik, ez EXE fitxategirik).\nHauek dira Ms-Word-en bertsio bateragarriak: Word 97, Word 2000, Word 2002 (a.k.a. XP), Word 2003, eta Word 98, Word 2001 eta Word X MacIntosh-erako. Ms-Word zenbat eta hobeto ibili (abiaduran, fidagarritasunean...), orduan eta hobeto ibiliko da Wordfast ere. Ms-Word 97 duen 120-Mhz-ko Windows lan-estazio batekin ere nahikoa da. MacIntosh-erako, berriz, prozesadore ertain bat (500 Mhz-koa) gomendatzen da OS7-9-rekin, eta prozesadore azkarra (1 Ghz-koa) OSX-erako. Gai horri buruzko informazio zehatzagoa nahi izanez gero, ikus plataforma bateragarriei buruzko atala.


Kloden – Tropela.eus bloga\n« Ez baditut 304.800 euro lortzen hemendik urtarrila bitartean ez dut Paris-Niza antolatuko ». Ez dira nire hitzak, jakina, Laurent Fignon zenarenak baizik. 2002ko lehen egunetan botatakoak. Txirrindulari izateari utzi eta zenbait urtetan Paris-Nizaren antolakuntzako buru izan zen Fignon, eta sarean topatutako bere adierazpenok agerian uzten dute eguzkiaren lasterketak ere laino beltz-beltzak izan zituela. Badago Paris-Nizak duela bederatzi urte jasandako estutasunak zerekin lotu, ezta? Bai, Euskal Herriko Itzuliarekin. Paris-Nizaren kasuan, UCIko orduko presidenteak Hein Verbruggek lasterketa desager ez zedin ahaleginak egingo zituztela zin egin zuen; hurrengo urtean, Frantziako Tourra antolatzen duen elkarteak hartu zuen Paris-Nizaren gidaritza.\nContinue reading “Eguzkiaren lasterketak ere laino beltzak izan zituen”\nBidaltzailea:Raul Perez 2012-03-03 Hemen argitaratua:Analisia, Paris-NizaEtiketak: Kloden, Luis Leon Sánchez, Miguel IndurainUtzi iruzkina Eguzkiaren lasterketak ere laino beltzak izan zituen bidalketan


Munarrizek eta Zarranzek irabazi zuten Etxarriko erronka mundiala - Etxarri aranatz - Guaixe.eus\nMunarrizek eta Zarranzek irabazi zuten Etxarriko erronka mundiala\nMaider Betelu Ganboa 2021-11-22 13:10\nSakanako Trail Estazioa aurkezteko erronkan Arkaitz Munarrizek eta Xabi Zarranzek, batetik, eta Igor Artiedak eta Ander Iñarrak Triku Trail ibilbidea osatu beharra zuten, eta lehenak gailendu ziren, 2 minutuko aldearekin\nSakanako Trail Estazioa aurkezteko primerako ideia izan zuen Etxarri Aranazko Triku Trail taldeak: Sakanako Trail Estazioan jasoa dagoen Triku Trail ibilbidean erronka mundiala antolatzea. Horrela, Igor Artiedad eta Ander Iñarrak betiko noranzkoan osatuko zuten ibilbidea, eta Aritz Munarrizek eta Xabier Zarranzek, aldiz, kontrako noranzkoan. Ekimenak sekulako ikusmina sortu zuen, eta makina bat apustu eta porra egin ziren, nor gailenduko zen asmatzeko.\nLarunbat goizean Etxarriko kanpinean zegoen jarrita hitzordua. Bertatik abiatzen da, hain zuzen ere, Sakanako Trail Estazioan jasotako Triku Traila. Erronka “jendeak uste baino estuagoa” egongo zela zioen Arkaitz Munarrizek bezperan, eta 2 ordu eta 15 minuturen bueltan ibiliko zirela uste zuen. Nor gailenduko ote zen eta zein denboran, hori zen jakinmina. Batzuk norabide batean eta besteak besteak, ibilbideari ekin zioten eta, azkenean, Arkaitz Munarriz eta Xabi Zarranz gailendu ziren (2:12:35), Igor Artiedari eta Ander Iñarrari 2 minutu ateraz (2:14:59).\nMunarrizek sare sozialetan aitortu duenez “mendiko maratoi erdi bat 2 ordu eta 12 minututan egiteko trebe izango nintzenik ez nuen uste”. Gaineratu duenez, ez da denbora ofizial bat, baina “sekulako motibazioa” eman dio. Igor Artieda ere kontentu dago, eta eskerrik beroenak eman izan dizkie Xabier Zarranzi eta Ander Iñarrari euren ekarpenagatik eta ekimenean parte hartzeagatik.


Katea eta uztaia | Kontaizu\nKatea eta uztaia\n2014, Uztaila 23\nAurtengo Tourra desberdina izan da euskal zalegoarentzat. Urtetik urtera bezala, asfaltoaren gladiadoreak hortxe dabiltza, erlojuari eta gainontzeko aurkariei segunduak urratu nahiean, aldapa gora igotzen den metro bakoitzak helmugatik gertuago ezartzen dituen ziurtasun liluragarri horrekin, besoak zerura begira irabaziko duen heroiaren zirrarak inguruko zaleak hedatzen dituela. Halere, dena desberdina da. Euskaltel Euskadiren urte laranjek beste garai bati eman diote paso, eta bigarren patrozinatzaile horren faltan, puntako txirrindularitzan ez da ordezkaririk izan, urte hontan estreinekoz, gutxienik maila instituzionalean.\nPatuak nahi izan du Frantziako Tourrarekin batera, eliteko euskal kirolak beste danbateko bat jaso izana. Bilbao Basketek ez du ACB ligan bere izendatzea gauzatu, auzi hontan ere gabezia ekonomiko nabarmenak direla medio, eta ondorioz 2000. urtean jaiotako proiektu hura, Bizkaiko saskibaloiaren erreferente bilakatu zena eta tituluetatik oso gertu egotea lortu zuena, desagertu egingo da. Iazko denborada bukaeran hainbat zeinu behatu ziren, tartean jokalarien greba bere soldata jaso ez izanagatik, baina halere, harritzekoa da albistea gutxien espero zen momentuan gauzatu izana: egoera bideratzeko zuzendaritza batzordea eratu berri, denborada prestatzearen ilusioz beteriko etapa hastear dela, entrenatzaile berria, Sito Alonso, sinatu eta gutxira, eta zalego bilbotarra iazko amesgaiztoa ahazteko zorian dagoela. Dirua tarteko dagoenean argudio antzua da, esaterako, Bilbao Arenan (taldearentzat eraiki berri den hortan hain juxtu) asteburuetan 10.000 pertsona inguru biltzea saskibaloiaren ikuskizunaz gozatzeko.\nGaraien urritasunak, egunkaria irekitzea baino ez dago, jende ugari uzten du bide bazterrean, eta kirolaren eremu hau ere ez da inolaz ere salbuespen. Bi proiektu handi dira bai Euskaltel Euskadi eta baita Bilbao Basket ere, baina haietaz lehenaldian hitz egiten ohitu beharko gara. Horren premiazkoak diren xoxak tarteko ez daudenean, katea bizikletatik ateratzen da etengabe, eta uztaia zeharkatu ondoren azken orduko saskiratze behar zuena kanpora ateratzen da partidaren bukaera hosak jotzeaz bat.


Laburpena ( 128. zk.), 2013ko uztailaren 5a, ostirala\nPDF (405 KB - 4 orri.)\nEBAZPENA, 2013ko ekainaren 20koa, Universidad del País Vasco / Euskal Herriko Unibertsitateko gerentearena, UPV/EHUko lanpostu bat izendapen askearen bidez betetzeko deialdi publikoa ebazten duena.\nEBAZPENA, 2013ko ekainaren 20koa, Emakunde-Emakumearen Euskal Erakundeko zuzendariarena, emakumeen eta gizonen berdintasunari buruzko ikerlanak egiteko 2013ko bekak eman eta ukatzen dituena.\nEBAZPENA, 2013ko ekainaren 19koa, Herri Arduralaritzaren Euskal Erakundeko zuzendariarena, 2013ko aurrekontu orokorretan IVAPi zenbat diru esleitu zaion jakitera ematen duena, helburu honetarako: derrigorrezko hizkuntza-eskakizuna duten lanpostuetan egonik hizkuntza-eskakizun hori eskuratu arte euskara-ikastaroetara joaten diren langileak ordezkatzeko udal-administrazioei diru-laguntzak emateko. Era berean, ebazpen honen bidez, ordezkapenetarako diru-laguntzak bideratzeko ezarrita dauden moduluen kantitateak eguneratzen dira.\nEBAZPENA, 2013ko ekainaren 19koa, Lanbide-Euskal Enplegu Zerbitzuko zuzendari nagusiarena, zeinaren bidez argitara ematen baita gazte langabeak euskal enpresen kanpoko lantokietan praktiketan kontratatzeko laguntzetarako deialdia.\nAGINDUA, 2013ko uztailaren 2koa, Hezkuntza, Hizkuntza Politika eta Kultura sailburuarena. Honen bidez, 2013-2014 ikasturtean doktoreak ez diren ikertzaileak prestatzeko Doktoratu Aurreko Programako laguntza berriak eta laguntza-berritzeak arautzen dira, eta laguntza horien deialdia egiten da.\nEBAZPENA, 2013ko ekainaren 11koa, Unibertsitate eta Ikerketako sailburuordearena, Hezkuntza, Unibertsitate eta Ikerketako sailburuaren 2012ko ekainaren 26ko Aginduaren bidez deitutako laguntzen onuradunen zerrenda argitaratzen duena Unibertsitate-Enpresa ekintzetarako aurreikusitako funtsen kargura Ikerketa eta Berrikuntza Teknologikorako laguntzak emateko 2013-2014 deialdia egiten du aginduak; (2012ko uztailaren 9ko EHAA, 133. zenbakia).\nEBAZPENA, 2013ko ekainaren 11koa, Unibertsitate eta Ikerketako sailburuordearena, 2013-2015 epealdian oinarrizko eta/edo aplikatutako ikerketa proiektuak eta elkarlanekoak egiteko laguntzak emateko deialdia egiten duen Hezkuntza, Unibertsitate eta Ikerketako sailburuaren 2012ko ekainaren 12ko Aginduari jarraituz (2012ko uztailaren 4ko EHAA, 130. zenbakia) ikerketa proiektuen deialdiari buruzko laguntzen onuradunen zerrenda argitaratzen duena.\nEBAZPENA, 2013ko ekainaren 11koa Unibertsitate eta Ikerketako sailburuordearena, Hezkuntza, Unibertsitate eta Ikerketako sailburuaren 2012ko maiatzaren 15eko Aginduaren bidez deitutako laguntzen onuradunen zerrenda argitaratzen duena; agindu horren bidez, diru-laguntzetarako deialdia egiten da Pirinioetako Lan Elkartearen lankidetza-esparruan, 2012-2013 epealdian, ikerketa-sareak eta teknologiako ikerketa- eta garapen-proiektuak garatzeko (2012ko maiatzaren 25eko EHAA, 102. zk.).\nEBAZPENA, 2013ko ekainaren 11koa, Unibertsitate eta Ikerketako sailburuordearena, Hezkuntza, Unibertsitate eta Ikerketako sailburuaren 2012ko ekainaren 12ko Aginduaren bidez (2012ko uztailaren 4ko EHAA, 130. zk.) deitutako laguntza batzuen, zehazki, 2013ko ekitaldian ekipamendu zientifikoa eskuratzeko laguntzen onuradunen zerrenda argitaratzeko dena.\nEBAZPENA, 2013ko ekainaren 10ekoa, Garraioen Plangintzaren zuzendariarena, salgaien garraio konbinatua sustatzeko laguntza-programa bat ezartzen duen 2012ko irailaren 19ko Aginduan aurreikusitako laguntzen onuradunen zerrenda argitara ematen duena.\nEBAZPENA, 2013ko ekainaren 10ekoa, Garraioen Plangintzaren zuzendariarena, Euskal Autonomia Erkidegoko salgaien eta bidaiarien errepideko garraio publikoaren sektoreko enpresak nazioartekotzeko laguntza-programa bat ezartzen duen 2012ko irailaren 19ko Aginduan aurreikusitako laguntzen onuradunen zerrenda argitara ematen duena.\nEBAZPENA, 2013ko ekainaren 10ekoa, Garraio Plangintzaren zuzendariarena, Euskal Autonomia Erkidegoko salgaien eta bidaiarien errepideko garraio publikoan teknologia berriak ezartzeko laguntza-programa bat ezartzen duen 2012ko irailaren 19ko Aginduan aurreikusitako laguntzen onuradunen zerrenda argitara ematen duena.\nEBAZPENA, 2013ko ekainaren 10ekoa, Garraio Plangintzaren zuzendariarena, enpresa-kontzentraziorako laguntza-programa bat ezartzen duen 2012ko irailaren 19ko Aginduan aurreikusitako laguntzen onuradunen zerrenda argitara ematen duena.\nEBAZPENA, 2013ko ekainaren 10ekoa, Garraioen Plangintzaren zuzendariarena, salgaien eta bidaiarien errepideko garraio publikoan kalitatezko kudeaketarako eta ingurumenaren kudeaketarako sistemak ezartzeko laguntza-programa bat ezartzen duen 2012ko irailaren 19ko Aginduan aurreikusitako laguntzen onuradunen zerrenda argitara ematen duena.\nEBAZPENA, 2013ko ekainaren 10ekoa, Garraioen Plangintzaren zuzendariarena, errepideko garraio publikoaren arloko elkarte profesional eta enpresarialentzako laguntza-programa bat ezartzen duen 2012ko irailaren 19ko Aginduan aurreikusitako laguntzen onuradunen zerrenda argitaratzen duena.\nEBAZPENA, 2013ko ekainaren 10ekoa, Garraio Plangintzaren zuzendariarena, salgaien eta bidaiarien garraio publikoaren arloan lanbidea uzteko laguntza-programa bat ezartzen duen 2012ko urriaren 10eko Aginduan aurreikusitako laguntzen onuradunen zerrenda argitara ematen duena.\nEDIKTUA, ezkontzaz kanpoko seme-alabentzako neurrien gainean bideratu den 73/10 prozeduraren ondoriozkoa.\nEDIKTUA, oro har kontratuei buruz bideratutako 562/12 prozedura arruntaren ondoriozkoa.\nIRAGARKIA, paper birziklatua eta birziklatu gabea eskuratzeko lizitazioari buruzkoa (Espedientea: S-168/2013).\nEDIKTUA, Familia eta Komunitate Politikarako zuzendariarena, jarraian adierazten den espedienteari buruzkoa (N_2012_01_4748_M).\nIRAGARKIA, honen bidez, trafiko, zirkulazio eta bide-segurtasuneko arauak hausteagatik hasitako espedienteetan emandako gora jotzeko errekurtsoen ebazpenak jakinarazten dira.\nIRAGARKIA, Osasuneko sailburuak 2013ko otsailaren 22an 48A001/12/2012 zehapen-prozeduran emandako agindua Turivoz, S.L. sozietateari jakinarazteko dena.\nIRAGARKIA, Metro Bilbaoren komunikazio eta kanpo harremanetako aholkularitza eta laguntza teknikoaren zerbitzua zer hornitzaileri adjudikatu aukeratzeko prozesuari buruzkoa.\nJUGATIVOS KOOP. E. TXIKIA\nIRAGARKIA, Jugativos, Koop. E. Txikia desegin eta, aldi berean, likidatzeari buruzkoa.


BECeko hitzordu industrial garrantzitsuenak, Ferroforma 2017k, erreserbatua du dagoeneko bere azalera osoaren %75 - SPRI\nSPRI » Invest in the Basque Country » BECeko hitzordu industrial garrantzitsuenak, Ferroforma 2017k, erreserbatua du dagoeneko bere azalera osoaren %75\nBECeko hitzordu industrial garrantzitsuenak, Ferroforma 2017k, erreserbatua du dagoeneko bere azalera osoaren %75\nLau hilabete falta direnean BECeko Burdineria, Brikolaje eta Hornidura Industrialaren Nazioarteko azokarako, eskuko erreminta, finkagailu, sarrailagintza eta burdineria arloko erakusle garrantzitsuek dagoeneko baieztatu dute bertan izango direla.\nBere azken edizioan (2015), 1.200 enpresa eta sektoreko 18.500 profesional azaldu ziren.\nEuskal industriak indar handia erakusten jarraitzen du, eta horren erakusgarri da 2017ko ekainaren 6tik 8ra Bilbao Exhibition Centre-BECeko 1 eta 3 pabilioietan egingo den Ferroforma azoka (Burdineria, Brikolake eta Hornidura Industrialaren Nazioarteko Azoka), zeina indar eta berrikuntzarako gaitasun handia erakusten ari baita aurtengo edizioaren prestakuntza-lanetan.\nLau hilabete falta diren arren bi urterik behingo topaketa industrial horretarako, erakusketa-azaleraren %75 erreserbatuta dago jadanik, eta esku-erreminta, finkagailu, sarrailagintza eta burdineria arloko enpresa garrantzitsuenetako batzuek baieztatua dute izango direla ekitaldian.\n2015ean egin zen Ferroforma ekitaldiaren azken edizioa, eta bertara azaldu ziren 1.200 enpresa eta sektoreko 18.500 profesional.\nAntolakuntza taldea otsailean hasiko da merkataritza-ekintzak garatzen Ferroforma azokak dauzkan tresna baliotsuenetako batekin, erosle gonbidatuen programarekin hain zuzen. Horretarako, balizko jomugatzat hartu dira, besteak beste, Mexiko, Estatu Batuak, Kolonbia, Peru, Portugal, Frantzia, Erresuma Batua eta Alemania, eta baita ere Espainiako zenbait hiri (Madril, Sevilla, Bartzelona eta Valentzia). Programa horren bidez lankidetza akordioak lortuko dira sektore mailako elkarte, erosketa talde, kooperatiba eta azalera handiekin.\nAurtengo edizioko berritasun gisa, espazio espezifiko bat sortu da fabrikatzaile eta sarrailagileak elkartu daitezen, bertan demostrazioak, bilerak, eta prestakuntza teknikoak egiteko. Dagoeneko hogeitik gora enpresak baieztatu dute bertan izango direla, Espainiako Sarrailagintza eta Segurtasun arloko Profesionalen Elkartea (APECS) izango delarik koordinatzailea.


AIZARNA BERTSOLARIA | danbolin\nJon Egiguren aizarnarrari zor diot artikulu hau egiteko laineza eman izana. Izan ere, haren webgune aberatsean, Indalezio Ojangurenek ateratako argazki zahar bat aipatzen du lehendabizi. Bera askotan egon omen da begira argazki horri, ulertu ezina omen zelako beretzat. Baserritarra, “bertsolari Aizarna” izenburua duela, guregipuzkoa.net-en dago jasota: “Nik beti pentsatu izan nuen akatsen bat zegoela argazki honekin, sekula ez bainuen entzun eta datarik jaso bertsolari hau Aizarnakoa zenik sinesteko”. Hara… niri ere gauza bera pasatzen zitzaidan. Orain, ordea, Egigurenek bere webgunearen bidez zirikatuta, ikusi dut delako Aizarna hori ez zela nolanahiko bertsolaria, ez horixe; orduko entzutetsuenekin Euskal Herrian zehar ibilitako gizona zela, alajaina!\nHorrela bada, mendizale kaskarra bezala, bestek aurretik bidea garbitu ondoren (alegia, bestek datu mordoxka bat eskueran jarri ondoren) banoa gure Aizarna hori pixka bat argitara ateratzera.\nAizarna bertsolaria Eibarren kokatzen du jendeak. Eta gaur egun ere, bere ondorengoak bizi diren etxea Aizarna izenarekin ezagutzen omen dela han, esan digu Jon Egigurenek. Eta argitu digu Joan Ignazio Odriozola omen zuela izena. Pasadizo bitxi bat ere kontatzen digu webgunean: Eibarren, 1913ko San Joanetan, Mr. Marius Tercé hegazkinlari frantsesak erakustaldi bat eskaini omen zuela bere Deperdussin planobakarrarekin (hegazkin mota bat). Eta erakustaldia Tutulu baserriko zelaietan egin omen zen. Hortik omen dator Aizarnaren bertso hasiera bat: “Gure zelaian lehenengo aldiz, bajatu da Eibarren arioplanua…”. Argibide horietatik tiraka-tiraka, gure gizona zein zen argitzen hasi gara…\nErrezilen jaio, Aizarnan hazi…\nEsku artean abizen bakarra edukita, pertsona baten atzetik hastea kontu nekeza izaten da, are gehiago, Odriozola bezalako abizen “arrunt” batekin. Hala ere –esan diogu geure buruari– Odriozola eta Tutulu baserria edukita, asko estutzen diogu hesia gure Aizarnari. 1932ko Hauteskunde Erroldan topatu dugu Eibarren: Joan Odriozola Kerexeta (58 urte, nekazaria). Hortik aurrera, asko erraztu zaigu lana.\nZazpi senideko familia bateko semea zen Joan Ignazio (1874-06-12). Senide denak Errezilen jaio ziren, gazteena izan ezik. Izan ere, Joan Ignazio jaio eta handik pixka batera, familia Aizarnara etorri zen bizitzera, Anatxaranberrira. Han jaio zen Maria Petra Alberta (1878), gazteena, baina handik gutxira Itzirazabalera (gaur egun, Itziraundi) joan ziren denak; hantxe hil zen Petra, hiru urterekin (1881).\nJoan Ignaziok 18 urte zituela, aita, Jose Domingo, hil zitzaien (1827-1892). Handik lau hilabetera, Nikolas (1866), Joan Ignazioren anaia, ezkondu egin zen Sebastiana Osinalderekin (Astigarreta, 1879) eta bera geratu zen baserriko buru (Matxinbentan izan zen ezkontza). Ama –Agustina Kerexeta (1832-1911)– eta osaba Nikolas baserrian geratu ziren. Anai-arrebak ere bai.\n1893an, soldadutzarako izen-emateko unea iritsi zitzaion gure Aizarnari. Mutil lerdena izango zen: altuera, 1,74 m; hala diote agiriek. Artean Itziran bizi zen.\nOrdurako ondo egingo zuen bertsotan, jakina. Non sortu ote zitzaion zaletasuna, nola hasi ote zen bertsotan, nor izan ote zuen “maisu”… Guk erantzun ezineko galderak.\nSoldaduskatik itzulita, Bizkaia aldera joan zen gure Aizarna beste bi anairekin. 1896-97an, ezkondu egin ziren hirurak: Asentsio Maria Arratzolan, eta Jose Antonio eta gure protagonista, Bilbon. Emaztea, Hermenegilda Unzueta, Aramaiokoa zen. Bilbon izan zuten lehenengo semea, Jose Florentino (1903); Axpen hurrengoa, Maria (1906), eta Arratzolan beste hirurak: Karmen (1908), Felipe (1910) eta Timotea (1912). (Datu horiek Eibarko udal artxibozain Yolanda Ruizek eman dizkigu).\n1926an, Eibarrera etorri ziren bizitzera Joan Ignazio eta familia, eta Tutulu baserria erosi zuten; 14 urte lehenago aireplano erakustaldia egin zen baserri hura bera. 1948an, etxe berria eraiki zuten beren lursailen beheko aldean, eta “Aizarna” izena jarri zioten etxeari. Gaztaroko bizilekuak tira egiten, nonbait!\nBertsolari ospetsua izan behar zuen Aizarna. Orduko bertsolari handienekin ibilitakoa, besteak beste, Pello Errotarekin (1840-1919), Txirritarekin (1860-1936), Frantsesarekin… Ez da, ordea, batere erraza datu asko biltzea. Liburu mordoxka bat arakatu arren, apenas ezer asko bildu dugun Aizarnari buruz. Hemerotekek argituko ligukete, agian, bere ibilera, baina hurrengo baterako utzi beharko dugu hori.\nAizarnaren bertsogintzari buruz guk aurkitu dugun lehen aipamena 1903an gertatutakoa da: Getxoko txapelketa. Handik urte batzuetara, Balendin Enbeitak oroitzen du bere aitak –Kepa Enbeitak, garai hartan “Gernika” esaten ziotenak eta gerora “Urretxindorra” goitizenez ezagunagoa egingo zenak– hartu zuela parte txapelketa hartan eta beste lau bertsolari gipuzkoarrak zirela: Txirrita, Pello Errota, Frantzesa eta Aizarna (Bizitzaren joanean, 1986).\nAita Santi Onaindiak, berriz, zazpi gipuzkoar zirela han, esaten du Urretxindorraren biografian (1878-1942). Berari utziko diogu pasadizoa kontatzen, bere bizkaitar hizketa ederrean. Irakurlea hobeto kokatzeko, Pello Errotak 63 urte edukiko zituen orduan, Txirritak 43 urte; Aizarnak 29 eta Enbeitak 25.\nHara, bada, zer dioen Onaindiak: “Itxas-egaleko Santurtze ta Algorta bitartean, Ondarreta’n, bertsolari-sariketa antolatu zan; ain zuzen, lendik be adiskide eban Zelaya zan eratzalea. Gipuzkoarrak ziran etorteko, Txirrita tartean zala; eta, ziñuenez, arrosko samar etozan: Bizkaitik iñok baeban arpegirik ara urteteko, laster itxiko eben ring’etik kanpo. Zelaya’k Kepa’ri: ‘Ezagutzen al dok Txirrita?’ ‘Ez, ba; entzutez bez.’ ‘Orduan ez adi agertu; emen dituk Txirrita ta gipuzkoar onenak eta, eurak diñuenez, bizkaitarra mutu geldituko ei dok irugarren bertsorako.’ ‘Bai, neure ustez be onenak dozak; baña mutu izte ori lartxu esatea dala deritzat.’\n‘Zer, orduan?’ ‘Begira; nik beti nai ixan yoat neu baño geyago diranakaz neure indarrak neurtzea. Ikusi egingo yoagu.’\n–Zazpi gipuzkoar ziran eta bizkaitar bat. Muxika’koak, [herri horretakoa zen Enbeita], asi aurretik, oitura eban lez, iru Agur Maria esan ebazan buruz. Ekin eutsoen, bai batzuk bai bestetzuk. Zazpiren artean ondo arakatu ta astindu eben bizkaitar bertsolari gaztea. An zan Aizarna zirilariak, batez be, gai aldrebes bat jarri gura izan eutson; seme bat eukon onek urte ta erdira eltzen etzana, ta Aizarna’k –bere semiantzat nobiya bear daula-ta– bertso batzuk eskatzen dautsoz. Kepa’k onela:\nZenbat persona dauzan\nAundi dok orraño:\nBear daula diño;\nUrte beta ta erdi\nEz ei dauz ondiño…\nSopak oba leukezak\nEta, txalo-zarta etenbagako ostean, bizkaitar gazteari, bertsolari naiz ostantzeko, txapelak erantsi bearrean aurkitu ziran.” Horrela bada, lehen saria Kepa Enbeitari eman zioten eta Txirritari bigarrena.\n1903ko txapelketa hartaz geroztik ezer gutxi topatu dugu, baina pentsatzekoa da Aizarna plazaz plaza (edo tabernaz taberna) ibiliko zela kantari; Gerra aurreko aipamenek garbi adierazten dute hori.\n1930ean, berriro txapelketa eratu zen Getxon, eta orduan txapeldun Balendin Enbeita (1906-1986) izan zen eta bigarren Aizarna (Argia, 1974ko urtarrilaren 27a / Fredi Paia, Gerra garaiko Uribe Kostako bertsolariak…, UK, 193 zbk.).\nAzkenik, merezi du irakurtzea Euzkadi egunkariak, 1933ko abuztuaren 27an, dakarren aipamena; bertsotan gainera. Eusko Jaiak Areition. Egun zoragarria izan behar zuen: “Egunik ederrena Jaunak euskun egin / Laño barik, ozkarbi, goyak urdin-urdin. / Mendi-ertzetik gorantz, igon zan eguzkijak / Argituten ebazan inguru gustijak”. Iurreta, Durango, Berriz eta Zaldibar, Elgoibar, Soraluze, Mendaro, Eibar, Ermua… mila tokitatik joandako jende izugarri, antza denez. Festa handia izan omen zen dultzaina, ttun-ttun eta txistulariekin; baita dantzari “mutil bikain indartsu eder ikasiak” ere zelai zabalean. Bertsolariek bazkal aurretik eta ondoren kantatu omen zuten: “Batzarra be asi zan laurak inguruan / Zelaya euzkeldunez bete zan orduan. / Aizarna’k ta bestatek mai baten ganian, / Gitxienetik iru ordu laurenian, / Ekin eutsen neurtitzak egiten alkarri, / Entzuliak txalo joten eutsezala sarri.”\nHara, bada, noraino iritsi diren gure azterketak, Jon Egigurenek irekitako bideari jarraituta. Guk, nolabait irudikatzearren, pintura markak jarri dizkiogu ibilbideari. Baina oraindik, asko dago egiteko; batez ere, Aizarnak kantatutako bertsoak bilatzea. Lan zailena. Baina ahaleginak mereziko luke! Bai horixe!\nBaserritarra Aizarna (bersolari). Indalecio Ojanguren. Gipuzkoako Artxibo Orokorra (GFA) AGG-GAO_OA03540 (guregipuzkoa.net)\nEman daiteke izena Zestoako XX. ibilaldi neurtuan\nHerritarrengana hurbiltzeko kanal berriak aurkeztu ditu Udalak\nHaur eta gurasoentzako musika tailerra izango da Arroabean\nPrevious Article HAU DENA ALDATU NAHI NUKE\nNext Article JARDUNIAN - Maia Ossa Rissanen


Vallery - Wikipedia, entziklopedia askea.\nVallery Frantziako udalerria da, Yonne departamenduan dagoena, Borgoina-Franche-Comté eskualdean. 2013an 483 biztanle zituen.\nJean-Baptiste LEMOYNE (2014-2020)\n48° 14′ 27″ N, 3° 02′ 49″ E / 48.2408°N,3.0469°E / 48.2408; 3.0469Koordenatuak: 48° 14′ 27″ N, 3° 02′ 49″ E / 48.2408°N,3.0469°E / 48.2408; 3.0469\nBlennes, Chéroy, Dollot, Lixy eta Villethierry\n2007an Vallery udalerrian erroldatutako biztanleak 483 ziren. Familiak 196 ziren, horien artean 45 pertsona bakarrekoak ziren (25 bakarrik bizi ziren gizonak eta 20 bakarrik bizi ziren emakumeak), 86 seme-alabarik gabeko familiak ziren, 53 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 300 etxebizitza zeuden, 200 familiaren etxebizitza nagusia ziren, 71 bigarren erresidentzia ziren eta 29 hutsik zeuden. 289 etxeak ziren eta 9 apartamentuak ziren. 200 etxebizitza nagusietatik 176 bere jabearen bizilekua ziren, 20 alokairuan okupaturik zeuden eta 4 doan lagata zeuden; 4 etxek gela bat zuten, 7 etxek bi zituzten, 50 etxek hiru zituzten, 55 etxek lau zituzten eta 84 etxek bost zituzten. 165 etxek euren parking plaza propioa zuten azpian. 96 etxetan ibilgailu bat zegoen eta 90 etxetan bat baino gehiago zituzten.\nVallery udalerriko biztanleria-piramidea 2009an .\n2007an lan egiteko adina zuten pertsonak 307 ziren, horien artean 226 aktiboak ziren eta 81 inaktiboak ziren. 226 pertsona aktiboetatik 204 lanean zeuden (114 gizon eta 90 emakume) eta 21 langabezian zeuden (8 gizon eta 13 emakume). 81 pertsona inaktiboetatik 37 erretiraturik zeuden, 20 ikasten zeuden eta 24 "bestelako inaktibo" gisa sailkaturik zeuden.\n2009an Vallery udalerrian 227 unitate fiskal zeuden, 536,5 pertsonek osaturik. Pertsona bakoitzeko diru-sarrera fiskalaren mediana urteko 20.943 euro zen.\n2007an zeuden 28 komertzioetatik, 1 erauzte enpresa zen, 1 janari enpresa zen, 3 bestelako produktu industrialen fabrikazioko enpresak ziren, 2 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 4 ostalaritza eta jatetxe enpresak ziren, 1 finantziazio enpresa zen, 4 higiezinen enpresak ziren, 2 zerbitzu enpresak ziren, 1 administrazio publikoko enpresa zen eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 1 iturgina, 2 ile apaindegiak, 1 jatetxe eta 2 higiezinen agentziak.\n2000. urtean Vallery udalerrian 6 nekazaritza-ustiategi zeuden, 996 hektarea erabiltzen.\nAzken aldaketa 7 urria 2020(e)an, 16:50(e)tan\nOrriaren azken aldaketa: 7 urria 2020, 16:50.


Erakusketa: Hijos de las nubes - Aretxabaleta - 2011-02-01 - Goiena.eus\n2011/02/01 - 2011/02/28\nErakusketa: Hijos de las nubes\nOtsailaren 1etik 28ra. Sahara mendebaldeko giza eskubideen egoera.\nSaharar auziaren alderdirik ezagunena Tindoufeko (Aljeria) saharar errefuxiatuen kanpamenduak dira. Bidaia instituzionalak, udan datozen haurrak, elkartasun karabanak, laguntza humanitarioa, lankidetza proiektuak…\nErakusketa honek, zulo bat egin nahi du auzi berberaren beste aurpegi bat estaltzen duen inkomunikazio harresian; askorentzat ezezaguna den errealitatea, eta egunero milaka sahararrek pairatzen dutena Marokok legez kontra okupatutako saharar lurretan.\nAminattou Haidarrek hasitako borrokak argi izpi bat piztu du Mendebaldeko Saharan. Argi horren bitartez, orain arte ez bezala, bistan dira giza eskubideen errespetua eta NBEk berak aldarrikatzen duen autodeterminazio erreferendum bat eskatzeko lanean ari diren giza eskubideen aldeko aktibistak.


A Zikloa - Aste Santua - Bazko gaubeila - 2020.eko Apirilaren 11a\n(Ahal den lekuetan sua elizatik kanpora egin. Eliztar guztiak suaren inguruan elkartzen dira. Sarrera hau patxadaz egiteko, kontuan izan megafonia egoki bat)\n(Judutarrak Pazko Afarian egiten duten keinua dugu. Batzar-buru eta elkarteko txiki baten arteko elkarrizketa da. Ospakizuna hasteko era on bat da).\nUME TXIKIA: Gau hau zergatik da handia?\nBATZAR-BURUA: Ez dezagun ahaztu zer garan: Jainkoaren sorkuntza, bere antz eta irudiko; maitasunez sortuak eta gizaki guztiak familia bat izatera deituak.\nBATZAR-BURUA: Gaur Pazko Gaubeila dugu; Israel herriaren historia eta lehen Elizaren historia gogoratzeko gaua; Jainkoak gizakiokin egin zuen Ituna gogoratzeko eta gaurkotzeko gaua; bekatuaren bidez gizakia Jainkoagandik banandu arren, Berak herri santu eta profetikoa egiten gaituela ospatzeko gaua.\nUME TXIKIA: Eta zergatik hainbeste kantu eta ereserki?\nBATZAR-BURUA: Askeak garela gogoan izateko. Askatasun horrek zoriontsu egiten gaitu eta gure ahoa kantuz bete. Menpean bizi izan zen herriari Jainkoak beso indartsuz askatasuna eman zion eta harrezkero ondorengo guztiak askatasunean bizi izatera deituak garela gogoan izateko.\nUME TXIKIA: Gau honetan zergatik isiotzen ditugu hainbeste argi?\nBATZAR-BURUA: Bekatuak iluntasunaren seme-alaba egin gintuen; zenbat eta bekatu gehiago hainbat eta ilunago. Baina Jainkoak uraren eta Espirituaren bidez bizi berrira sortu gintuen, bere argia eskainiz eta argi horren testigu izateko eskatuz.\nUME TXIKIA: Baina komunikabideek ea egunero guzti hau gezurtatu egiten dute. Gorrotoak eta zuzengabekeriak banatzen eta apurtzen gaituen mundu honetan, badago lekurik itxaropenerako, edertasunerako eta anaitasunerako?\nBATZAR-BURUA: Okerrenean ere itxaropenak beti dauka lekua. Israel herriaren antzera, gure konfiantza Jainkoagan ipini eta aurrera egin behar dugu. Jesukristorengan sinistu eta sinesmenak aske egiten gaituela onartzen badugu, aurrera egin genezake. Jainkoa bizi da eta egunero aukera berriak eskaintzen dizkigu. Horregatik gau honetan Jainkoa eta gizakien arteko harremanak gogoratzen ditugu, kantuz goratzen dugu Bera eta gure itxaropena sendotzen, gaurik ezagutzen ez duen egun berriaren egunsentia delako.\n(Isil unetxo baten ondoren, gaurko ospakizuna nola izango den azaltzen du monitoreak)\nSenideok: Gabon eta ongi etorriak PAZKO GAUBEILA ospatzera.\nEntzun dugun elkarrizketan gau honen zergatia eta zentzua azaldu zaigu. Kristau liturgiaren jairik esanguratsuenean parte hartzeko batu gara: Kristoren piztueraren eta geure piztueraren ospakizuna.\nGauaren erdian, orain bedeinkatuko dugun su hau isiotu dugu. Bertan isiotuko dugu Pazko Zuzia. Kristo Berpiztuaren argiak argituko gaitu, eta argi horretatik hartuko dugu guk ere.\nBizia eta Piztuera dakarkigun gau santu hau ospatzeko prestatzen gara.\nBATZAR BURUAK SUA BEDEINKATZEN DU\nSua, kultura guztietan gizakion laguna dugu. Sua, laguntzeko, berotzeko eta argitzeko dugu. Aurrean dugun sua, bedeinkatzeko isiotu dugu.\nzure Semea munduaren argia den ezkero,\nBeronen bidez eman diguzu gizakiei\nBedeinka ╬ ezazu su berri hau,\neta emaguzu, Pazko jaiotan zeru-gauzetarako isioturik,\narima garbiz betiko argiaren jaietara irits gaitezela.\n(Pazko Zuzia aurkeztu, bedeinkatu eta piztu).\nPROZESIOA ALDARERUNTZ ETA KRISTO ARGIA GORATU\nKristoren argiari jarraitzen diogu. Berak argitzen du gure bidea. Bera da bere jarraitzaileontzat betiko Pazkoa.\nPiztu berri dugun Pazko Zuziaren atzetik joango gera denok. Hiru bider abestuko dugu “KRISTOREN ARGIA” eta argi horretatik hartzen joango gera guztion artean bananduz.\nPozez, Kristo den Argiari jarraitzen diogu.\n(Batzar-burua Pazko Zuziarekin aurretik dela, prozesioa hasten da. Elizako atean abesten du “KRISTOREN ARGIA” eta denak erantzuten dute: “ESKERRAK JAINKOARI”. Ondoan daudenak, euren kandelatxoak isiotzen dituzte. Eliza barruan berriro abesten du eta denak isiotzen dituzte euren kandelatxoak. Eliztarrak euren lekuetara doaz eta Batzar-burua presbiteriora doa eta hemen hirugarrenez abesten du. Elizako argi guztiak isiotzen dira eta Pazko Zuzia aurretik apaindurik dagoen bere lekuan uzten da. Kandelatxoak isiotuta, zutik jarraitzen da)\nSenideok: herriko jaietan, leku askotan, pregoia esaten da jaiei hasiera emateko; Pazko jaien hasieran ere pregoia esaten dugu. Elizak, hainbesteko argiaz argiztaturik, gorespen eta pozezko kantua abesten du. Jainkoak egin zituen eta gau honetan egingo dituen gauza miresgarriak iragartzen zaizkigu. Arretaz eta sinesmenez entzuten dugu.\n(Ahal den neurrian abestua hobeto legoke. Bestela, era berezi baten irakurri)\npoztu bitez zerutar guztiak,\neta Kristo berpiztuaren garaipena ospatzeko\nAlai bedi lurra ere, horrelako argi-errainuz argiturik,\neta betiko Erregearen distiraz beterik,\nikusi begi nola izan diren uxatuak lurbira guztiko ilunpeak.\nPoztu bedi, baita, Eliza ama ere,\nhorrenbesteko argi-distiraz apaindurik;\neta herriaren oihu-hotsez dardarka jar bedi eliza-barru hau.\n- Jaunagan dauzkagu.\n- Egoki da eta zuzen.\nBeronek ordaindu dio gure ordez\neta bere odol santuaz kendu digu antzinako bekatuaren zigorra.\nPazko jaiak ditugu:\njai hauetan eskaintzen da egiazko Bildotsa,\nbere odolaz fededunen etxeetako ateak sagaratzen dituena.\natera zenituen Zuk Egiptotik israeldarrak, gure guraso zaharrak,\neta Itsaso Gorrian zehar,\noinik busti barik, lehorrez eraman.\nzutabe antzeko laino argitsu baten distirak\nbekatuaren ilunpeak uxatu zituena.\nlur zabalean Kristorengan sinesten dutenak,\nlurreko makurkeria eta bekatuen ilunpetik atera,\neta santutasunera erakartzen dituen gaua.\nKristo, heriotzaren kateak hautsirik,\nhilen artetik garaile atera zenekoa.\nZerbitzaria erosteko, Semea ematea!\nBeharrezkoa benetan Adanen bekatua,\nKristoren heriotzaz barkatua!\nhorrelako Erosle bikaina iritsi diguna!\ngaiztakeriak uxatu eta hobenak garbitzen dituena;\neroriei errugabetasuna eta minduei poza ekartzen diena.\nHau, bai, benetan gau zoriontsua: zerua lurrarekin,\ngizakia Jainkoarekin bat egiten denekoa!\nhar ezazu, Aita on Horrek,\nEliza santuak egiten dizu, bere zerbitzarien eskuz,\nargizari honen eskaintza ederrean.\nbedeinkatu ditugun argizari honek, Jauna, pizturik iraun dezala,\nizarren argiarekin elkartu dadila.\nBizturik aurki dezala goizeko izarrak:\niluntzerik ezagutzen ez duen Artizarrak,\nhilen artetik piztuta,\ngizadiari argi egin dionak.\nErrege bizi da eta gizaldi eta gizaldietan.\n(Ondo legoke eliztarrak amaieran kantu batekin erantzutea. Kandelak amatatu eta ospakizunaren bigarren zatira pasatzen gera)\nSenideok: Pazko Deiarekin, Jesus Jaun berpiztuaren gau santuan sartu gera.\nOrain, ospakizun honetako BIGARREN ZATIAN sartzen gera. Historian zehar gizakiak argitzen joan den JAINKOAREN HITZA irakurriko dugu. Salbamen historian, Jainkoaren esku-hartze garrantzitsuak gogoratuko zaizkigu.\nJainkoaren hitza entzunez eta otoitz eginez, Jainkoaren historia horrekin guk ere bihotzez bat egiten dugu. Hurrengo kantu hau lagungarri dugu horretarako.\n(Elkarteak ezagutzen duen kantu erraz bat. Adibidez: “Entzuten gaude gu Jauna”)\nSalbamen Historiaren hasieran gaude. Idazle sakratuak zerbait ederraren aurrean ipintzen gaitu: Jainkoa munduaren sorreran dago biziaren hazia ereiten. Naturaren eta gizakiaren hasieran Biziaren Jainkoa dago. Idazle sakratuak horixe hartu du bere herriarengandik eta horixe eskaintzen digu guri. Edertasunez beteriko olerki hau entzuteko prestatzen gera.\ngauza guztiak gizakion onerako egin dituzu;\negizu, zure seme-alabok ikus dezagula,\ndenboren hasieran mundua egitea harrigarri izan bazen ere,\naskoz harrigarriagoa dela, azken aldietan\nKristo gure Pazkoak eskainitako oparia.\nJainko eta errege bizi da-eta gizaldi eta gizaldietan.\n2. Irakurgaia: Irteera 14, 15 – 15, 1\nSalbamen historiako beste une garrantzitsu bat gogoratuko dugu: Egiptoren menpe zegoen Israel herriak, Jainkoaren beso indartsuari esker, askatasuna iritsiko du. Itsas Gorria askatasunaren ezaugarri bihurtuko da. Egun hori Israeldarrak urtero gogoratzen zuten. Guretzat, Jesukristok ekarriko digun behin betiko askapen eta salbamenaren aurrerapen bezala da Gogo biziz, entzun dezagun.\nHAREN MAITASUNA BETIKOA BAITA”.\ngure egunotan ere ikusten dugu\nLehenago, herri bat Faraonen menpetik aterata\nerakutsi zenuen zure indarra;\norain, herri guztiak salbatzen dituzu,\nBataioko uretan bizi berria emanez.\nEgizu, mundu guztiko herriak heldu gaitezela\nzure Seme Jesusek hasitako FAMILIA BERRIA izatera.\nSalbamen historian hirugarren une bat gogoratuko zaigu. Israelek bekatu egin zuen eta Jainkoagandik urrundu. Baina Jainkoak bere herriaren ondoan jarraitzen du. Jainkoaren MAITASUNAK dena berriztatzen du eta dena birsortzen. Poztu gaitezen mezu eder hau entzunaz. Onar dezagun.\n“ZURE ARNASA BIDALI GUGANA TA LUR AZALA BERRITU, JAUNA”.\nbegira iezaiozu bihotz onez\nEliza osoaren misterio harrigarriari;\neta betidanik gura izan duzunez,\nbakean amaitu ezazu gizaki guztiak salbatzeko lana.\nMundu guztiak ezagutu dezala gauza miragarri hau:\nerorita zegoena jasoa dela,\nzaharra berritua, eta dena lehengo neurrian ezarria,\ndiren guztien hasiera den\nZurekin bizi baita gizaldi eta gizaldietan.\n(Aldareko kandelak isiotzen dira eta kanpaiak jo. Batzar-buruak AINTZA abesten du)\nSenideok: Heriotza menperatuz Kristo berpiztu den gau santu honetan, poz-pozik Jainkoaren aintza abesten dugu: “AINTZA ZERUETAN JAUNGOIKOARI…”\nKristo hilen artetik biztuaren distiraz argitzen duzu;\ngorde egizu, arren, zure familiako seme-alaba berrietan\nZeuk eman diezun seme-alaba bihotza;\nosoan zure zerbitzari izan gaitezen.\nGaur gogoratzen dugun Salbamen historia honetan, Paulo apostoluak bere esperientzia kontatzen digu: era misteriotsuan bada ere, Bataioak bat egiten gaitu Jesusen heriotzan eta Piztueran. Eta Jaunaren Espirituaren eraginez gizaki berri gara. Era barri baten bizitzera deituak gera. Onar dezagun gonbidapen hau.\n(Denok zutik, ospatzen gauden poza agertzen duen Pazkoetako ALELUIA abesten da)\nJainkoaren salbamen historiaren gailurrera iristen gera. Jainkoak bere esana bete du. Emakumeak eta gu guztiok bila gabiltzana, ez dago hilobian: PIZTU EGIN DA. Bizia, heriotzaren gainetik dago. Bizitza berri baten egunsentia dugu. Historia guztia aldatzen duen albiste eder hau entzuteko prestatzen gera.\n(Hitzaldi labur baten ondoren, isil unetxo bat edo pazko aldiko musika ipini daiteke hurrengo zatia prestatzeko)\n: : . . . 3 - - B A T A I O - - L I T U R G I A . . . : :\n(Monitoreak hirugarren zatiaren oharra egiten du. Amaitzen duenean, zutitzen gera eta Batzar-burua Bataioko ponte ondora doa)\nSenideok: Jainkoak gure alde egindako Salbamen Historiaren une garrantzitsuak gogoratu ondoren, hirugarren zatira pasatzen gera: BATAIOAREN LITURGIA.\nBataioaren bidez bizi berria eta sinesmen bizia hartu dugu; Jainkoaren seme-alaba gara. Pazko gau honetan, geure sinesmena aitortuz, bataio egunean hartutako kristau konpromisoa berritzen dugu.\nKristo Berpiztuaren Argiak argi gaitzala gure kristau ibilbidean; Pazko Zuzitik argia hartuz, gure kandelak isiotzen ditugu.\n(Pertsona batzuk Pazko Zuzitik isiotzen dituzte kandelak eta beste eliztarrei eskaini)\nSenideok: eska diezaiogun Jainko Aita-Ama onari\nsantu egin dezala ur hau;\ngure bataioa gogoratuz gure gainera etorriko den ur hau;\nJaunak berri gaitzala,\nhartu dugun Espirituari beti leial izan gakizkion.\nbegira gaubeila honetan bildu den zure herriari;\neta gure salbatze harrigarriagoa ospatzen ditugun gau honetan,\nbedeinka ╬ ezazu ur hau.\nlurrari bere erne indarra emateko\nZure errukia emateko bide ere egin duzu ura:\nuraren bidez askatu zenuen zure herria bere lokarrietatik,\neta basamortuan egarria kendu zenion.\nerakutsi zuten Profetek aurretiaz\nZuk gizakiokin jarri nahi zenuen itun berria.\nKristok Jordan ibaian santu egin zuen ezkero,\nberritu duzu gure bekatari izaera,\njaiotza berria dakarren bataioan.\nUr hau izan bedi gure bataioaren oroigarri,\neta sar gaitzala\nPazkoetan bataiatutako gure anai-arreben pozetan.\nBATAIO AGINTZARIAK BERRITZEA ETA SINISMEN AITORMENA\n(Zutik eta kandelak isioturik, bataio agintzariak berriztatzen dira eta sinesmen aitormena egin)\nSenideok: Pazko misterioaren bidez, Kristorekin hil eta hobiratuak izan gera, Berarekin bizi berritan bizi gaitezen. Horregatik, Garizumako bidea amaitu ondoren, Bataio santuan egindako agintzariak barri ditzagun:\nHorregatik, uko egiten diozue Satanasi, hau da:\nJauna ukatzea den bekatuari;\nmunduan bekatuaren ezaugarria den gaitzari;\negia iluntzen duen gezurrari;\nkaritatearen aurkakoa den gogorkeriari;\nmaitasun testigantzarik eza den norberekeriari?\nE/. Bai, uko egiten diogu.\nUko egiten diozue haren ekintzei, hau da:\nalferkeriari eta horkonponkeriari;\nSinisten duzue Jainkoa, Aita-Ama on eta errukitsua, zeru-lurren egilea?\nE/. Bai, sinisten dugu.\nSinesten duzue Haren Seme bakar Jesukristo gure Jauna,\nAndre Maria Birjinarengandik jaioa, hila, hobiratua, hilen artetik biztua izan zena eta Aitaren eskuin aldean jarririk dagoena?\nSinesten duzue Espiritu Santua, Jesusen elkartea den Eliza, santuen elkartasuna, bekatuen barkamena, hilen piztuera eta betiko bizitza?\nUrez eta Espiritu Santuz berriztatu gintuen eta bekatuen barkamena eman zigun Jesukristo gure Jaunaren Jainko Aita-Amak, zaindu gaitzala bere maitasunean eta egin gaitzala bere lekuko munduan.\nSenideok: ur bedeinkatua hartzen dugu. Bataioak pertsona berri eta Jesukristoren testigu egiten gaitu.\n(Batzar-buruak ura hartu eta eliztar guztiak zipriztintzen ditu. Kantu egokiren batekin laguntzen dugu.\nKandelak itzali eta otoitzean parte hartzeko prestatzen gera)\nJaunagan sinesmen osoa izanik, Jainko Aita-Amari aurkezten dizkiogu gure eskariak eta gizadiaren beharrak.\n1.- Elizaren alde: baztertuak eta maitasunik gabe bizi direnengana itxaropena eta adorea eraman ditzala. ESKA DIEZAIOGUN JAUNARI.\n2.- Munduko herri guztietako agintarien alde: zuzentasunaren eta bakearen alde saia daitezen. ESKA DIEZAIOGUN JAUNARI.\n3.- Ospakizun honetan elkarturik gauden guztion alde: Jaunak biziaren testigu egin gaitzala eta lagun diezagula pertsonen bizitza hobetzen. ESKA DIEZAIOGUN JAUNARI.\n4.- Bataiatu berrien eta haien familien alde: beren portaeran Jainkoaren Seme maitearen proiektuarekin ados jokatzen saia daitezen. ESKA DIEZAIOGUN JAUNARI.\n5.- Gure elkarteen alde: lagun hurkoarenganako elkartasun, hurbiltasun eta onarpen sentimenduetan haz gaitezen. ESKA DIEZAIOGUN JAUNARI.\nOTOITZA: DiosJainko gure Aita-Ama, zure ongi nahian onar iezaguzu uste osoz egiten dizugun otoitz hau. Jesu Kristo gure Jaunaren bitartez.\nALDAREA, PAZKO ZUZIA ETA ELKARTEA INTSENTSUZ LURRUNTZEA\nEzaugarriz beteriko ospakizun honetan (sua, argia, ibilbidea, pazko-deia...), Jaunaren hitza entzun (irakurgai gehiago) eta Bataioaren agintzariak berriztatu ondoren, EZAUGARRI BAKAR bat proposatzen dugu une honetarako; patxadan egiteko ezaugarria.\n+ ALDAREA intsentsuz lurruntzea: inoiz baino hobeto apaindua.\n+ BAZKO ZUZIA intsentsuz lurruntzea: toki berezian jarria.\n+ ELKARTEA intsentsuz lurruntzea; Pazkotik jaiotako herri berri lez.\nZugandik, Aita, hartzen dugu bizitzan laguntzen digun on guztia, eta zure eskuz emanak ditugu aldarera dakartzagun ogi eta ardo hauek (beste eskaintzarik izango balitz, horiek ere aipatu). Isur ezazu hauen gainera zure bizi Espiritua, eta egizu hauek izan daitezela gure janari pertsona guztientzat hurbilak izateko misioan. Jesu Kristo gure Jaunaren bitartez.\nSenideok: Kristau elkartearen JAI NAGUSIAN parte hartu dugu. Jainkoak bere agintzariak bete eta Jesukristo biztu egin du. Horregatik “ALELUIA” da gure kantua.\nAlbiste eder honen testigu izatera deituak gera. Mundu honen erdian, Kristo Berpiztuaren testigu izan gaitezela.\nHorretarako, Pazko bedeinkapena hartzen dugu.\nBedeinka gaitzala Jainko Aita-Amak\npazko gau handi honetan,\neta zaindu bere erruki handiz bekatu bide guztietatik.\nJesu Kristoren piztueraz\nbizi berritu gaituen Jainkoak\neman diezagula betiko biziaren saria.\nJaunaren Nekaldiko egunak bukatu ondoren\nPazko jaia ospatzen dugunok,\nHaren laguntzaz hel gaitezela zeruan betiko Pazko festetara.\nAitak, eta Semeak, eta ╬ Espiritu Santuak.\nZain ditzagun zuziak piztuta, Jaunaren zain gaudela.\nALELUIA, ALELUIA, JAUNAREN FESTA DA!\nBai, bai, BERE FESTA da! GEURE FESTA da! Senideok: bihotzez elkarri ZORIONAK eman. JAINKOAK JESUSI ARRAZOIA EMAN DIO. Bere bizimodua gogoko zaio Jainkoari. Gurutzean hil zuena huraxe piztu da, Jainkoagan eta gure artean bizi da; ez era berean, baina benetan bere aintzazko gorputzean. “Bizia maitasunez eskaintzea” Jainkoarentzat egokitzekorik gorengoena eta aipagarriena da. Bai mezu zoragarria FESTA honek ematen diguna!\nBaina gu geu ere FESTA honek barru-barrutik harrapatzen gaitu: Jesus Beraren aukera BIZITZERA eta JOKATZERA deituak gaude, haren antzera bizi bagara behintzat. Ez, Jainkoak ezin gaitu engainatu. Horretan dugu gure uste osoa.\nGaur da gure SINESMENAREN EGUN HANDIA. Pazko aldi osoa dugu hauxe ospatzeko. Eta... zorionekoak Bizitzaren Jainkoari haiengan tokia ematen diotenak!\nPIZTU DEN JESUSEN PAZKO ZORIONAK!


EURO 2020: Frantziak Alemaniari irabazi dio (1-0) F multzoko 1. jardunaldian\nSelekzio frantziarra nagusitu da talde alemaniarraren kontra (1-0) jokatu duen F multzoko lehen jardunaldiko norgehiagokan. Hummelsek bere atean sartu du partidako gol bakarra.\nFrantziako jokalariak, Hummelsek bere atean gola sartu ostean. Argazkia: EFE\nEspainiaren eta Suediaren arteko berdinketa\nFrantziak garaipena lortu du Alemaniaren aurka (1-0) Municheko Allianz Arenan jokatu duen Eurokopako F multzoko lehen jardunaldiko partidan. Hiru puntuak lortu ditu Didier Deschampsek zuzentzen duen selekzioak, eta multzoko bigarren postuan da, Portugal liderrarekin berdinduta.\nErritmo biziarekin ekin diote neurketari bi taldeek, baina kosta egin zaie abagune argiak sortzea hasierako minutuetan. Frantziak izan du gola sartzeko lehen aukera, baina Pogbaren errematea kanpora joan da. Hurrengo jokaldian, Neuer atezainak erantzun bikaina eman dio Mbapperen jaurtiketari. Ekinean jarraitu du Frantziak, eta saria jaso du 20. minutuan; Lucas Hernandezek erdiraketa egin, eta Hummelsek bere atean sartu du gola (1-0).\nAlemaniaren erantzuna gola jaso eta jarraian iritsi da, baina Müllerren erremateak ez du aurkariaren atea zulatzea lortu. Pixkanaka, Alemania hasi da nagusitzen, baina falta jaurtiketa arriskutsu bi alferrik galdu ditu Krossek. Atsedenaldira iritsi aurretik, alemaniarrek beste abagune bat izan dute; Gündoganek, ordea, jaurtiketa kaskarra egin du area barruan aldaratzea jaso ostean.\nBigarren zatiak ere hasiera eroa izan du. Frantziak abagune argia izan du norgehiagokako 51. minutuan, baina Rabioten jaurtiketa kanpora joan da, Mbapperen pase bikaina jaso ostean. Minutu bat geroago etorri da Alemaniaren erantzuna, eta Gnabryren jaurtiketa oso gutxigatik ez da aurkariaren atean sartu. Alemaniako selekzioa berdinketaren bila abiatu da, eta gertu izan du 58. minutuan, baina Lloris nagusitu da Gnabryren aurkako buruz burukoan.\nFrantzia ez da eraso ibili bigarren zatian. Sufritzea egokitu zaio Deschampsek zuzentzen duen selekzioari, nahiz eta kontraerasoan min egin dion Alemaniari. 66. minutuan, Mbappek gol ikusgarria sartu du, baina aurrelari frantziarra jokoz kanpo zegoen eta epaileak baliogabetu egin du. Hogei minutu geroago, Benzemak gola egin du Frantziarentzat, baina hori ere baliorik gabe utzi du epaileak, Real Madrileko aurrelaria jokoz kanpo zegoelako baloia jaso duenean.\nAzken txanpan, erasora jo du Joachim Lowk zuzentzen duen selekzioak, eta Frantziari defentsan lan eginarazi dion arren, ez da gola egiteko gai izan. Amaieran, garaipena eta hiru puntuak Frantziarentzat.\n1 - Frantzia: Lloris; Pavard, Varane, Kimpembe, Hernandez; Kante, Rabiot (Dembele, 94. min), Pogba; Griezmann, Mbappe eta Benzema (Tolisso, 89. min).\n0 - Alemania: Neuer; Ginter (Can, 87. min), Hummels, Rudiger; Kimmich, Gundogan, Kroos, Gosens (Volland, 88. min); Havertz (Sane, 74. min), Müller eta Gnabry (Werner, 74. min).\nGola: 1-0, 20. min: Hummels (bere atean).\nEpailea: Carlos del Cerro Grande (Espainia). Txartel horia atera dio Kimmich (7. min) Alemaniako jokalariari.\nEurokopa 2021 partidak


Azken autobus eta tren zerbitzuak 22:30etan gaurtik - Usurbil - Noaua.eus\nAzken autobus eta tren zerbitzuak 22:30etan gaurtik\nNoaua Aldizkaria 2020-11-07 08:09\nGauerdiaz geroztik covid19-aren hedapena eteteko Eusko Jaurlaritzak indarrean dituen neurriek garraio zerbitzuei ere eragingo diete, mugikortasunari alegia. Batetik, gogoan izan, etxeratze-agindua 22:00etara aurreratu dute. 22:00-06:00 artean ezingo da etxetik atera, ohiko salbuespen kasuetan izan ezik. Horrekin batera, azken garraio zerbitzuak 22:30etan abiatzea baimendu du Jaurlaritzak. Hortik aurrera, gauean zehar taxiek edota gidaridun garraio-ibilgailuek soilik lan egin ahalko dute. Lerrootan Eusko Jaurlaritzaren neurri murriztaile berriek Usurbildik igarotzen diren garraio zerbitzuetan izango duten eragina.\nLarunbat honetatik, azaroaren 7tik aurrera, "azaroaren 6ko Lehendakariaren 38/2020 agindua jarraituz, Lurraldebusen lineetan gehieneko irteera ordua 22:30 izango da", berri eman du Lurraldebusek. Usurbil zeharkatzen duten autobus zerbitzuei dagokienean, neurri berri honek Urola Kostako zerbitzuari (UK09) ez dio eragingo lan egunetan. Usurbildik Donostiara azken zerbitzua 21:45ean igarotzen da udalerri honetatik. Ostiral gauetan 22:35ean baina Zumaiatik 22:00etan abiatzen da.\nLarunbat, igande eta jai egunetan ordea eragingo dute neurri berriek; gaueko 22:00etan irtengo da Donostiatik azken zerbitzua, 22:30etan helduko da Usurbila. 22:45ean Donostiatik abiatuko dena etenda geratuko da. Zumaiatik Donostiarako noranzkoan aldaketarik ez da izango asteburuetan. Azken zerbitzua hain zuzen 22:30etan abiatzen da Zumaiatik, Usurbila 23:05ean heltzen da gero Donostiara joateko. Gogoan izan, irailaz geroztik etenda dagoela gauetako autobus zerbitzua.\nAginaga, Usurbil, Lasarte-Oria eta ospitaleak lotzen dituen T2 zerbitzuko joan etorriei ez die eragingo neurri berriak. Astelehenetik larunbatera eskaintzen den zerbitzu honetan, azkena 22:37an abiatu ohi da Aginagatik. Igande eta jai egunetan azkena 21:20an Usurbildik ospitaleetara.\nKontrakt noranzkoan, ospitaleetatik Usurbil eta Aginagarantz azken zerbitzua 22:10ean abiatu ohi da astelehenetik igandera.\nUsurbil, Zubieta, Lasarte-Oria eta Hernani lotzen dituen T6 zerbitzuari ere ez die eragingo Eusko Jaurlaritzak indarrean jarritako neurriek. 21:15ean abiatzen da Usurbildik Zubieta eta Hernanirantz azken zerbitzua astelehenetik igandera. Hernanitik Zubieta eta Usurbilerantz, 21:45ean.\n900 300 340 (astelehenetik igandera, 8:00-20:00 artean).\nGarraio zerbitzuak 22:30etan eteteko Eusko Jaurlaritzaren aginduak trenen joan etorrietan ere eragingo du. "Eusko Jaurlaritzaren sozietate publikoa den Euskotrenek, bihartik (larunbata, azaroak 7) aurrera, garraio-zerbitzu guztien (Trena, Metroa, Tranbiak, Autobusak eta Larreinetako Funikularra) amaitzeko ordua aldatuko du", ohartarazi du Euskotrenek. Zehaztu dutenez, "Euskotrenek bere ordutegiak Euskadiko Babes Zibileko Planaren (LABI) Aholku Batzordearen bileraren ostean, ostegunean, onartutako neurrietako batera egokitu ditu, mugikortasuna eta kontaktuak are gehiago mugatzeko, birusaren transmisioa eten ahal izateko".\nHonenbestez, larunbat honetatik aurrera, "Euskotreneko garraio publikoko zerbitzurik ez da aterako jatorrizko geltokitik edo geralekutik gaueko 22:30etatik aurrera". Usurbildik igarotzen diren tren zerbitzuei ez die eragingo. Donostiatik azken tren zerbitzua 21:50ean abiatzen da Usurbilerantz egunero. Usurbila 22:04an heltzen da. Zumaiatik aldiz azken trena juxtu 22:30etan abiatzen da, Usurbila 22:54an heltzen da astelehenetik igandera.\nGarraio zerbitzuak gaueko 22:30etan eteteko agindutik salbuetsita geratuko dira taxi zerbitzuak "edo gidaridun garraio-ibilgailuz eginiko garraioa". Kasuotan, gauean zehar ere lanean jarraitu ahalko dute.\nLanda-eremua, auzoak eta herri erdigunea lotzen dituen udal zerbitzuari ere ez diote eragingo Eusko Jaurlaritzak iragarritako neurri berriek. Gogoan izan, ibilbide eta ordutegi berria estreinatu ditu Taxibusak. 3 ibilbide osatuko ditu aurrerantzean astelehenetik ostiralera, egunero bost aldiz. Hemen Usurbilgo Udalak kaleraturiko ordutegi eta ibilbide berria. Gogoan izan, Udalaren ohar hau; "ohi bezala, adinagatik edo mugikortasun arazoak dituztelako geltokira hurbildu ezin dutenek 630 64 35 96 telefonora deitu eta etxeko atarian jasoko ditu Taxibusak".


Txinako likidoa betetzeko makinak, Makinak mozteko makinak, Labeling Makinak Salmenta - NPACK\nNola aukeratu makina betetzeko?\nNola etiketatzeko makina aukeratu?\nKalitatearekin eta zerbitzuarekin konprometitua, talde bateko ingeniariek ditugu salmenten euskarria emateko ...\nKalitatea ziurtatzeko 1, Gure konpainiak hornitutako ekipoen bermea berria ez den diseinuaren bidez erabiltzen da ...\nNPACK profesionalak diseinu, fabrikazio, muntaketa, instalazio eta likido, hauts mota desbideratu profesional ...\nShanghai Zhiquan Automation Equipment Co., Ltd. likido, hauts, itsatsi, granular paketatze makina mota ezberdinak fabrikatzaile profesionala da. Gure makinak egunean-kimika, kosmetika, pestizidak, olioa, elikagaiak, edariak, farmazia eta bestelako industriak oso aplikatzen dira.\nLiquid Round Bottle Rotary Capping Machine\nProduktuaren xehetasuna Botila birakaria mekanizatzeko makina erraldoia Makina honek botilan, kaputxero, kapela-igogailu, estalkia eta botila bat biltzen ditu guztiz. Egitura birakaria, tapa harrapatzeko posizio jakin batean, egonkorra eta fidagarria. Ez da botila eta estalkia kaltetu. High capping eraginkortasuna, kualifikazio handiko capping tasa, eta zabal ...\nTxandaka automatikoa etiketatzeko makina fabrikatzailea\nProduktuaren deskribapena 1. Esparruko aplikazioen esparrua elikagaien, medikuntzaren, eguneroko produktu kimikoen eta bestelako argiteriaren inguruko objektuak bereizten ditu. 2. Ekipamenduen muntaketa kabinete elektrikoa, garraiatzeko mekanismoa, banantze botila gailua, roll label device, eskuila label device, 1 # etiketatze motorra, sistema eragilea eta kontrol sistema; 3. Ekipamenduen funtzioaren ezaugarriak 1) Kontrol sistema: erabili SIEMENS marka ...\nMakina automatikoko likidoa xaboi automatiko autoamtikoa\nEzaugarriak: Konposatu likido likido likido likido likido likidoa, hala nola, krema, krema, xanpua, saltsa, eztia, ketchup eta beste likido likido batzuk betetzeko egokia da. Ordenagailuarekin kontrolatutako automatikoa (PLC), ukipen-pantailaren kontrol panelak. Bete formularioa, murgiltzea betetzea, neurketa zehaztasun handia. Ezaugarri konplexua eta perfektua, zilindro likidoa eta kanalizazioak erraz desmuntatu eta ...\nKimikako makinak betetzeko\nElikagaien Makinak betetzea\nEtxeko produktuen makinak betetzea\nMakinaren betetze pertsonalerako arreta produktua\nFarmazia eta Biomedikuntzarako Makinak betetzea\nHelbidea: Zhuangxi Zona Industrial, Grupo 8, Zhuangxi Village, Guizhuang, Shaxi, Taicang, Jiangsu, China (Continente).\nCopyright © 2015 Shanghai NPACK Automatizazio ekipoak, SL\nLaguntza teknikoa Hangheng.cc |XML Web mapa


1. Lenengo batzarra.\n2. Erromarrak estu.\nLenagoko Kartago ta gure egunetako au eztira izen utsez alkarren antzekoak. Antxinakoari bere salerosle ta azokariak emon eutsen eukan ospe andia. Etzan izan, Erroma zanez, yakitunez entzutetsua. Mungiako kartagoarren artean iru ziran liburu ta yakituria-zaleak: Arangoiti legegizona, Ortiz de Treviño eskola-maisua ta Busturi, Berinolean kutxazain egoan Jose Andres Urizar, seminarioan luzaro egondakoa. Beste guztiak irakurte gitxiko, yakituria bagako, antxinakoen ondorengoak ziran. Gozogin zan Olabe, Kartagoren yaubea; zalkurdidun Laraudo; Andraka aita-semeak, okin bata ta bestea; arakin Arandui; ardao ta edari-saltzaile, Belaunde; ostatari ta begi oneko azokari ta estankodun, Lamiaran; Simon Gangoitik abarka ta partan, lapiko ta aspil, buztarri ta ede, katai, agun, aza-landara ta porru-azi ta lugintzarako bear diran tresna ta tramankuluak ugari saldu oi ebazan. Onen aurretiko kartagoarrak Sizilia ta Baleares, Inglaterra ta Zerdeña, Espainia ta Ejipto-aldea salgeiz ornidu eroezanez, Olabek eta Laraudok eta Andrakak eta lagunak, Mungia erdiune ebela, Bakiora ta Meñakara, Arrietara ta Emerandora, Fika, Gatika ta Morgara, Derio, Zamudio ta Lezamara, alde batetik ia Bilbora, beste aldetik Gernikaratsu, bestetik Bermeoragino aren baten zabaltzen ebezan euren salgeiak. Floren Andrakak (Andraka gazteak) maisuagaz erderaz ziarduala, bein baino geiagotan arrosko esan eutsan eurak, kartagoarrak, Mungiako Las fuersas bibas zirala. Erromarrak legez onek bere euron artean urezandiko bat, indianu bat, euken: Gondramendi; Yatabeko Mauri baizen isila au. A esku-zabala, au estu-estu, zikotz, dirurik sakeletik ateraten inok inoiz ikusten ezebana. Kartagoarra zan ganera ta ez etzerena Labarto geltokizaina.\nBeronen izena Julian Berezieta ezalekien ogei lagunek Mungia ta bere uri-auzoetan.\nSanti Latsibik Bilbotik ekarren barria yakin ta lasterko txotoa kakoan ezegirik itxita, txapela buruan ebala, zidorrik zidor inok ikusi ezegian, kale ostetik Kartagoratu zan. Olaberen emazte Basili mandatari zala, ordu lauren baten barruan kartagoar agirienok an ziran. Aren poza, aren atsegina, Arangoiti zaldun legegizona, Busturi olaria lagun ebala, agertu ekionean! Guztiak zutundu ziran eurak sartzen ikusita.\n—Zer da, gizonak? Barri andiren bat edo?\n—Baaldaki berorrek Morrosko nor dan? —itandu eutsan Laraudok Arangoitiri.\n—Nik ez arean.\n—Don Anbrus Isastiren loba, mutil gazte eder bat. Eztakit zelan deritxon.\n—Eta nor dogu don Anbrus Isasti?\nKartagon etzan apurtxo baten euli-soñua baiño beste otsik entzun. Arangoiti bizi, urduri ta aserrakor zan. Lotsa andia eutsen. Inok ezeukan beragaz barrukotasunik eta etzan battxo bere aren itaunari erantzuten azartu.\n—Intxaurtiaga Puerto Riko-ko negreruaren loba kirten ori, nor da guri, baserritar gizagaixo mozkortu baten bidez, «Orra or neure loba Morrosko» esanda, emengo seme ta etsagun ta beti-betiko liberal garanoi diputazinora bidean inok nor dan eztakian bat, papuak baiño beste agergarri bagako ori ezarteko? Nor dozue, gizonok, don Anbrus ori?\nIsiltasun luze baten urren Andraka zarrak apal-apalik esan eban:\n—Bat edo bat bear genduan da...\n—Bat edo bat bear? Mungiarrak bazaree, eztozue uste gure uri maite onen bear-orduetan Jose Andres Bekosolo mungiarrak, erromarra izan arren, nor dan eztakigun mutil batek baino obeto ezkauzala sorotsiko, eztauskula bear doguna eskuratuko? Gizonak, ni orain lau urte enenduzuen aintzat artu nire osabaren batek esan eutsuelako, mungiar ona, beintzat erri-maitea naizalako baino. Berrogei etsaguntza daukadaz inguru onetan. Maister guztiak esku ganean ekarten dauste urtero urtero etsesaria. Eztauste besterik ezertxo zor. Euren botoen yaube eurak dira. Nik eneutsan orain lau urte, guztiok dakizue, eneutsan nik maister bati bere botorik eskatu. Geienak, orregaitino, emon eusten. Batzuk, karlista zintzoak izan-eta Bekosolo-ren alde yoan ekidazan. Ondo egin eben. Orrelango arazoetan bakoitzak bere barrua, bere kontzientzia dau ugazaba. Besterik ezer etedaukazue niri esateko?\nAreen naiera, areen atsakabea Arangoiti zaldun legegizona, Busturi olaria lagun ebala, ilundu ta itsutu ekioenean!\nErroma, bitartean, ezegoan lo. Anton Imaz arratsalderik geienetan egoten zan Mungiako geltokian Bilbotik nor etorren yakin-gurarik. Santi Latsibi orgatik yasten ikusi ebanean beragana urreratu zan sakristau barrizalea. Labarto geltokizainak ezeutsan txanteltegian sartzen itxi. Inguruan ebilen sakristaua agura birloratu zigarro ederduna noiz urtengo. Au esamesaka Busturiren etsealdera, Berinoleara, yoaten asi zaneko, Anton Imazek ezeban neke andirik izan agureari ekizan guztiak erasoteko; eta txairo ta lerden ta bizkor bere batzokira yoan zan, Erromara; andik beingo baten Begirenera. Ordu-lauren barru baltzuko guztiak, Anton Imazek dei eginda, Erromaraturik egozan. Begi izan zan, oi ebanez, barritsuena. Anton Imazek Yatabeko alkate lengoagandik entzuniko itzak, bazkide bakoitzari esanda eukazanak, barriri bere belarriratu eutsezanean, Begik «Morrosko —zinoan—, orain lau urte Arangoiti azpiratu genduanok Morrosko? Gura dozue tema egin guztiontzako apari eder bat Bekosolo gureak Morroskok baiño iru bidar boto geiago izan baietz?».\n—Dirurik emotea ezpalitz, bai. Zuri aiztu jatzu, Donato, Morroskoren osabari diru-atsa dariola.\n—Atsa bai, dirurik ez, Larrinoa.\n—Isastik sakela bete betea daukala eztau ukatuko.\n—Sakela! Gizona dan gizonak, yateko ta berba egiteko ta gizartean lotsa bagarik agertu gura badau, aginak bear dozak; eta zikozkeriz, esku eutsiz, Isastikeriz agoa aginez ornidu gura eztaben arlotetzar orrek, uste dozu, Larrinoa, botoak erosteko bero orren sakel bete orretan eskua sartuko dabela?\n—Aginbako esaizu, aginbako da-ta.\n—Aginbakok etsaguntzak daukaz Yataben.\n—Arangoitik askozaz geiago daukaz ta eukazan eta au gorabeera orain lau urte guk zaputzeti oratuta...\n—Berinolea berea dau.\n—Berinolean bai, ogeta amarreti berrogeta bat boto izan leikez, Busturik biotzaren taupadak entzun da zerbait egin ezik. Zer dira baia berrogei?\n—Geltokian bera, Aginbako, da aginduten dabena.\n—Geltokian Labarto ta beste iru dagoz botodunik. Nik barriz lau boto edozein auzotan itsu-itsuka ibilita batuko neukez. Orrek gu azpiratu? Onako geu? Gomuta dozu, orain lau une meñakarrak, sasimaisua aurreti ebela, Mungiara iluntze baten etorrita, emengo balzkumeok eurakaz mordotuaz, deadar onezaz gortu-aginik zelan euki genduezan?\nArangoiti beti goiti;\nGora geu ta geutarrak\nzangar, bakar, azkarrak.\nTa ekin beti ta ekin beti, rak, rak, rak, erromarron azur-mazurrak zerraketan ziarduela esan zeikean. Ez al dozue gomuta? Zuk orduan «Galduak gara, izan» esaten zeuskun, Larrinoa. Anton Imaz eztarria, eztul egiteko bere, indarga eukala egoan. Don Biribil eztot orduxerarte inoiz zurbil ta larri ikusi. Guztiok zengozen oilotuta. Neu nintzan, Txorierriko gizon itsusien au, neu nintzan garailari-ustedun bakarra. Ta yo kontuak eta Erromak Kartago baltza birrindu, austu, bekoroztu egin eban.\n—Baia orduan dirurik etzan. Gaur barriz-i...\n—Ai dirua! Eztira oraindino urte ta erdi bilbotar eukitsu bik, Madriden aldun izateko, emen auzka egin dabena. Gizonak erosten asi-orduko, asikintzat, aste bete aurrerago, Gandiagak bosna ogerleko autesle bakotxari emon eutsen «Eutsi» esanda, elezino egunean goia libre izateko. Bere naikide ta aurkari Alonsotegi beste ainbeste egiten asi zan. Eta, entzun au ondo! Iru egun aurrerago, eguen baten, arloari bertan bera itxita, dinoenez, bigarren onek irurogei mila ogerleko eralgi ebazan. Irurogei mila ogerleko! Diruak dira.\n—Irurogei mila ogerleko gure ganera badakarrez...\n—Irurogei mila ogerleko gure ganera badakarrez, dakarrezanak zubian beera Okara yaurtigiko doguz (Barre-zantzoka guztiak). Eta orduan Anton Imaz ta neu ta guztiok arrantzale geure buruok eginda, blaust! ibaira «Ona emen nik aingira bat»: Ferdinandus dei gratia, amaseiko gorri ederra. «Ona nik arrankari zuri ederra»: mila pesetako paper egin-barria. Erri guztia aberastu ta «Gora Bekosolo».\nBegiren burutasun sutsu onek entzunda Anton Imaz baritonoaren zantzoak Gatikatik entzun egikezan.\n—Irurogei milla ogerleko nok ekarri? Gandiagak eta Alonsotegik bigarrerez ez beintzat, ez bestek be. Orduko sutan erreta dagozak eurak eta beste asko.\n—Baiña yazo leiteke, gizona. Bada-ezpada ezkaizan, Donato, lo etzan. Lan egin dagigun.\n—Ori bai, Larrinoa. Gaur Laukarizen ama izateko bat ikustera deituko nabe ta ango gizonak etxagun ta maister, biarko eguzkiak argi egin-orduko, lenago lez geuretuko doguz. Sacristan de Gatika, Heroe de Arcachon, gaur geurean apalduta alkarregaz yoango gozak gero Laukariza.\nErromar ta kartagoar guztiak ezeben Mungian gau atan zurruka ta beingo beingoan lo egin al izan.


Urtea ongi hasteko kontzertua Putzuzulon!! – Putzuzulo Gaztetxea – Zarauzko ametsen fabrika\nUrtea behar den bezala hasteko kontzertua antolatu dute ZarataZarauzkoek Zarauzko Putzuzulo Gaztetxean. Urtarrilaren 3an eta gaueko 21:30etatik aurrera, bi talde interesgarri ikusteko aukera izango dugu Zarautzen.\nLehenak oholtzara igotzen, Bilbotarrak diren Jodida Actitud NormalÂ izango dira. Talde benetan mitikoa da J.A.N. 1994tik Hardcore Punkari ematen dabiltza Euskal Herriko txoko ilunenetan.\nHauen ostean, ONU baino herri gehiagotako jendez osaturiko Cop De Fona taldeak joko du. Espainiar Estatuan bira txiki bat burutzen dabiltza gabonetan eta Putzuzulon bigarren aldiz izango ditugu jotzen.


Erakutsiz 84 nongo 104 Jabetzak - PAG 7/9\n- Canet de Mar (Centre) , Eraikitako azalera 380m2, 8 Gelak, 3 bainugelak.\netxea - Arenys de Munt (Urbanización) , Eraikitako azalera 225m2, 1070m2, 100m2, 4 Gelak,...\npisu - Arenys de Munt , Eraikitako azalera 95m2, 30m2, 3 Gelak, 1 bainugelak, Igogailua.\npisu - Canet de Mar (Centro) , Eraikitako azalera 95m2, 4 Gelak, 1 bainugelak, Igogailua.\nSalmenta 593.800 €\netxea - Sant Vicenç de Montalt (Pueblo) , Eraikitako azalera 260m2, 600m2, 15m2, 5 Gelak,...\napartamentua - Canet de Mar (Misericordia) , Eraikitako azalera 57m2, 40m2, 1 Habitacion , 1 bainugelak.\nitsatsita - Sant Andreu de Llavaneres (CENTRE) , Eraikitako azalera 106m2, 100m2, 4 Gelak, 2 bainugelak.\netxea - Arenys de Munt (Montnegre) , Eraikitako azalera 378m2, 5 Gelak, 3 bainugelak, igerilekua, Urbanizazioa.\napartamentua - Arenys de Mar (Apartarenys) , Eraikitako azalera 77m2, 3 Gelak, 1 bainugelak, Igogailua, igerilekua,...\netxea - Arenys de Munt (Montnegre) , Eraikitako azalera 300m2, 450m2, 6 Gelak, 3 bainugelak,...\npisu - Arenys de Mar (Centre) , Eraikitako azalera 111m2, 10m2, 3 Gelak, 1 bainugelak.\netxea - Roses (Mas Mates) , Eraikitako azalera 425m2, 527m2, 6 Gelak, 3 bainugelak, Urbanizazioa.


6. ETAPA: IRUNBERRI ... URROTZ VILLABONA\nEtapa honetan bi mendi-lerro zeharkatuko ditugu, labore-soroz inguraturik, koloreen kontraste handiak ikusiz. Iruñerriko gailurrik garrantzitsuenera igoko gara, Itzaga gainera; horma handiz osaturik dago, eta Euskal Pirinioetako zaindari-lana egiten du, berebiziko ikuspegia eskainiz.\nIpinitako orduak ibil-denborei dagozkie, atsedenaldiak kontuan hartu gabe.\nTABARRE 509 0 0:00\nSierra de Tabarre 784 2,0 0:40\nZeligueta 660 8,0 2:15\nPeña Santa Agata 1208 12,0 3:35\nPeña Itzaga 1360 14,0 4:20\nErreta 625 18,0 5:20\nURROTZ 526 23,5 6:30\nlTABARRE Altuera : 509m Distantzia : 0,0Km Ordutegia : 0h00m\nIrunberrik ez du mendebalerantz mendi-irtenbiderik. Tabarre herritik abiatuko gara, beraz, Irunberritik 4 kilometrora, Urraul Beheko haranean, izen bereko mendi-lerrotik hurbil; ez da Irunberritik ikusten, muino bat baitago tartean. Tabarre etxe gutxiko herri txiki bat da, eta denak elizaren inguruan daude. Etxe horietako bat, XVII. mendean eraikia, museo baten kokaleku da; pinturak, eskulturak, dokumentu historikoak eta antzinako armak ikus daitezke bertan.\nHerriko plazatik irtengo gara mendira, kale nagusitik; kalea amaitzean, pista bat hartu, ezkerrera jo, eta bide estu batean sartuko gara, aurrealdera. Bide hori, gero, lurrezko pista bihurtuko da, eta zeharka igoko da Tabarre mendialdera. Atzean utziko ditugu Irunberriko zelaiak, eta berehala iritsiko gara mendiaren gainaldera.\npSIERRA DE TABARRE Altuera : 784m Distantzia : 2,0Km Ordutegia : 0h40m\nAurrean, Itzagaondoa haraneko soroak ikusiko ditugu, eta Itzagako mendi garrantzitsua, berebiziko hormekin. Azpian, Indurain, Besolla eta Zeligueta herriak daude; harantz joango gara.\nTabarre gaina, 791 m, eskuinetara dago. Hura utzi, eta pista bat hartuko dugu hego-mendebalderantz, mendiaren gainaldetik. Eskuinetara jaisten den pista berri bat utzi, eta argi-indarraren zutabe baten ondora iritsiko gara. Gainaldea utzi, eta behera abiatuko gara, argi-indarraren zutabeen lerroan; laster, bide horrek beherantz Besolla aldera egitean, bide estu bat ikusiko dugu ezkerretara, Mendi Handiko basora doana. Bide hori batzuetan zikin samarra egoten da; mendiaren gerrian barrena doa, eta beste aldean pista bat aurkitzen da, Besolla herrira doana. Bide hori hartu, eta mendiaren lepora helduko gara; handik Loitiko mendatea ikusiko dugu, nahiko gertu, Ibargoiti haranean, Iruñea Huescarekin lotzen duen bidean. Aurrean, mendatearen gainetik; Izko mendi-lerroa ikusiko dugu, aerogeneradorez beterik; haize-errota horien bidez argi-indarra lortzen da.\nMendi-lepoan, pisten bidegurutze bat ikusiko dugu; eskuinera jo, ipar-mendebalera, eta soro batean zehar joango gara. Eskuinetara ehizaleku batzuk ikusiko ditugu, eta eskailera bat haietara igotzeko. Muinoetako belardietan barna jarraituko dugu, hesiaren ondotik; Olatz izeneko leku batetik igaroko gara, aurrean Itzagako mendiak ditugula, eta haien oinean Zeliguetako soroak. Beste hesi batera iritsiko gara; ezkerretara pasatzeko leku bat aurkituko dugu eta beste bide bat ikusiko dugu, iparraldera doana. Laster ikusiko dugu Txalet Zuria, Zeliguetako jaurerrikoa. Bideak zuzenean pista batera jaitsiko gaitu; Izkotik dator pista hori, ezkerretatik, eta, eskuinera jota, Zeligueta, Gergitiain eta Indurain herrietara iristen da.\nEskuinera, pistan zehar jarraituko dugu, kilometro bat eta erdi eginez; eskuinera egiten duen bihurgune batean, beste pista bat ikusiko dugu, Zeliguetara iristeko bide laburragoa.\nl ZELIGUETA Altuera : 660m Distantzia : 8,0Km Ordutegia : 2h15m\nZeligueta herria etxe talde batek eta dorretxe handi batek osatzen dute; muino baten gainean daude, eta han dago Sagrario ermita ere. Zeligueta Ibargoiti haranaren parte da, Izaga mendiaren hegoaldean. Garai batean, Zeliguetako jaurerria osatzen zuen alde horrek.\nDorretxe handira joango gara; gero, eskuineko bidea hartu, soroen artean, Itzaga mendira joateko mendiarte baterantz. Laster, hesi bat pasatuko dugu eta pinu-baso batera sartuko gara, gorantz. Ezkerretara jaisten den bide bat alde batera utzi, eta eskuinera jarraituko dugu, goraka, pista bat topatu arte; pista hori Zeliguetatik gora dator. Pista hartu eta ezkerrera egingo dugu; lokatz ugari aurkituko dugu, azienda asko igarotzen baita handik. Pista sigi-saga doa aurrera; bidegurutze batzuk utzi, aurrera ezkerretara eta gero eskuinetara jo, eta mendiartean barneratuko gara. Beste aldean, beste pista bat ikusiko dugu, Sengariz herritik hegoaldera igotzen dena; gure pista haren ondora hurbilduko da, eta parez pare jarraituko dugu. Gure bidea zuzen-zuzen doa mendiartearen gainaldera; han gainean, larre zabalak ikusiko ditugu.\nItzagako lehen gainaren azpian gaude, bidegurutze batean. Eskuinera joz gero, Gergitiain gaineko hormen gainaldera joaten da. Ezkerretara, bi bide dauzkagu; haietatik joanez gero, mendia inguratzen da. Guk, ordea, aurrera joko dugu, aurrean dugun hormarantz, bide argirik gabe, sastraka artean dauden soilguneak aprobetxatuz. Pixkanaka gora igo, hormaren gaina jomugatzat hartuta, eta bide bat aurkituko dugu, sigi-saga gailurrera eramango gaituena.\npPEÑA SANTA AGATA Altuera : 1208m Distantzia : 12,0Km Ordutegia : 3h35m\nItzagako mendietako lehen gailurra da; ingurura ikuspegi ederrak daude: behean, labore-soroak, urtean zehar kolorez aldatzen joaten direnak. Urrunean, Euskal Herriko eta Aragoiko Pirinioetako gailurrik altuenak. Alboan, Gongolatzeko mendiak, Izagaondoa haranaren ondoan, eta Elomendiko mendiak edo Higa de Monreal deritzana, Ibargoiti haranaren ondoan.\nGailurretik behera abiatuko gara, garbi ikusten ez den bide batean zehar (harri pilez markatua dago), han gertu dagoen mendi-leporaino; handik, gainik gain jarraituz, bide harritsu batean zehar, hurrengo gailurrera igoko gara (Ganbellas du izena). Mendi-lerroaren gainetik goaz, eta bi aldeetara baso itxiak ikus ditzakegu. Gainik gain, harri pilen seinaleei jarraituz joango gara, eta hala iritsiko gara gailur nagusira.\npPEÑA ITZAGA Altuera : 1360m Distantzia : 14,0Km Ordutegia : 4h20m\nIzen bereko mendi-lerroaren gailur nagusia. Ikuspegia Iruñeko ordekaraino iristen da, eta han urrunean Andiako eta Aralarko mendi-lerroak ikus ditzakegu, ipar-mendebaldera.\nGailurretik, gainik gain abiatuko gara behera, eta laster iritsiko gara San Migel baselizara; han ospatzen da maiatzaren hirugarren igandean, urtero, erromeria bat, eta inguruko herrietako jendea joaten da, Idotzin, Zuazu, Erreta eta Ardanatzetik. Pista bat ikusiko dugu, Zuazutik gora datorrena, baina ez dugu hortik joko, baizik eta harri pilez seinalatutako bide bat. Gainik gain, baso txiki batera sartuko gara. Haitz-hormaren gainean dagoen balkoi batera iritsiko gara, eta bideak ezkerrera egingo du beherantz, malda arinez, harkaitzetara iritsi arte; handik aurrera, sigi-saga jarraituko dugu, horma igarotzeko. Bidegurutze bat topatuko dugu basoan, Ardanaz eta Erreta herrietara joateko bideak seinalatzen dituena. Erreta aldera jo, ezkerrera, eta malda gogorrean behera jarraituko dugu bidea, sigi-saga beti ere, asko jaitsiz. Basoan zehar jarraitzen dugu, eta une batean bideak aurrera egiten du, baina guk eskuinera joko dugu, beste bide zabal bat hartzeko, ezkerretara jaistearren. Bide hori pista handi batera iristen da, eta handik Erreta herria ikusten da eskuinetara, eta Zuazu ezkerretara.\nl ERRETA Altuera : 625m Distantzia : 18,0Km Ordutegia : 5h20m\nIzagaondoa haraneko herrixka bat da, etxalde handiz osatua.\nHerria eta errepidea zeharkatu, eta aurrean pista bat topatuko dugu, soroetan barrena doana. Pistan zehar jarraitu, eta berehala ikusiko dugu bidegurutze bat ezkerretara. Ezkerreko pista hartu, eta handik beste pista batera joango gara (Zuazutik dator pista hori). Eskuinera jo, eta bide zelaian zehar joango gara, Mendinueta jaurerriko etxe abandonatuetaraino. Bideak aurrera egiten du, Urroz herriraino.\nErrepidera iritsi aurretik, Nafarroako ubidea ikusiko dugu; urak eramateko lan handi bat da, Nafarroako Gobernuak egina. Proiektu handi baten parte da, Itoitzeko urtegiko urak Pitillas eta Ablitas herrietaraino eramateko, Ebro ibaiaren beste alderaino hain zuzen, 177 kilometroan zehar.\nlURROTZ Altuera : 526m Distantzia : 23,5Km Ordutegia : 6h30m\nUntziti, Izagaondoa, Lizoain eta Longida haranen elkargunean dagoen herria da Urrotz, Gongolatz mendi-lerroko Sangibel mendiaren oinean. Elizaren inguruan bildutako etxe multzo interesgarri bat dauka, erdian plaza handi batekin; plaza hori lauki itxurakoa da, eta lore-baratzeak dauzka.